open-index/open-wikipedia-markdown huggingface dataset:
చదవడం

**చదవడం** లేదా **పఠనం** అనేది వ్రాయబడిన ఏదో దాని నుండి సమాచారం పొందే ఒక మార్గం. పఠనం అనేది ఒక భాషగా తయారు చేయబడిన చిహ్నములను గుర్తించడంతో కూడుకొని ఉంటుంది. పఠించడం, వినడం రెండూ సమాచారాన్ని పొందేందుకు ఉన్న అత్యంత సాధారణ మార్గాలు. పఠనం నుండి సమాచారం పొందేటప్పుడు ముఖ్యంగా కల్పన లేదా హాస్యం చదివేటప్పుడు వినోదం సహా ఉండొచ్చు. ప్రజల పఠనం ఎక్కువగా కాగితం ద్వారా జరుగుతుంది. రాతిపై చెక్కబడిన లేదా బ్లాక్ బోర్డుపై చాక్ ఫీసుతో లేదా తెల్లబోర్డుపై ఇంక్ తో వ్రాసిన వ్రాతనూ చదవవచ్చు. కంప్యూటర్ ప్రదర్శనలను చదవవచ్చు. ఎవరికి వారు చదువుకునేటప్పుడు మనసులో లేదా బిగ్గరగాను చదువుతారు. ఏదైనా విషయాన్ని చదివేటప్పుడు దాని అవసరాన్ని బట్టి ధ్యాస పెట్టి చదువుతారు. ఎక్కువ కాలం గుర్తుంచుకోవాల్సిన పెద్ద సమాచారాన్ని చదివేటప్పుడు ముఖ్యంగా విద్యార్థులు మరింత ధ్యాసతో పలుమార్లు చదువుతుంటారు. విద్యార్థుల విధులలో చదవడం అనేది చాలా ముఖ్యమైనది. పాఠ్యాంశాలు బాగా చదివే విద్యార్థులు పరీక్షలలో తేలికగా ఉత్తీర్ణులవుతారు. విద్యార్థులు చదవడం ద్వారా గుర్తుపెట్టుకొనే విధానం రెండు విధాలుగా ఉంటుంది, ఒకటి బట్టికొట్టడం, రెండు అర్థం చేసుకొని చదవడం. బట్టికొట్టడం ద్వారా గుర్తుంచుకోవడం కన్నా అర్థం చేసుకుంటూ చదవడం అనేది చాలా ఉత్తమమైనది. బట్టీకొట్టడం ద్వారా నేర్చుకున్నది చాలా తక్కువ సమయం గుర్తుంటుంది. అర్థం చేసుకొంటూ చదువుకున్నది చాలా ఎక్కువ కాలం గుర్తుంటుంది. బట్టీకొట్టి చదవటం అనేది అప్పటికప్పుడు ఉపయోగపడుతుంది తప్ప మున్ముందు ఉపయోగపడదు. అదే అర్థం చేసుకొంటూ చదవడమనేది విద్యార్థులకు మున్ముందు మరింత ప్రయోజనాలను అందిస్తుంది. 

వర్గం:విద్య
వర్గం:చదవడం
కాకుత్థ్సం శేషప్పకవి

thumb|నరసింహుడు
**కాకుత్థ్సం శేషప్పకవి ** తెలంగాణ ప్రాంతానికి చెందిన తెలుగు కవి. 18 వ శతాబ్ధికి చెందినవాడు. తెలంగాణలోని కరీంనగర్ జిల్లాలోని ధర్మపురి ప్రాంతానికి చెందినవాడు. ధర్మపురిలోని నరసింహాస్వామికి జీవితాన్ని అంకితం చేసినవాడు. ఆ స్వామిపై అనేక రచనలు చేశాడు. శతక సాహిత్యంలో ప్రముఖ స్థానం పొందిన నరసింహ శతకం రాసిన కవి ఇతనే. **[[వాడుకరి:Chattada srivaishnava bramhana|చాత్తాద శ్రీ వైష్ణవ బ్రాహ్మణ కులం]]<nowiki/>కి చెందిన ప్రముఖ కవి**  
## రచనలు
# నరహరి శతకం
# ధర్మపురి రామాయణం
# శ్రీనృకేసరి శతకం
# నరసింహ శతకం
### నరసింహ శతకం
శేషప్పకవి రచించిన శతకాలలో నరసింహ శతకం ఒకటి. ఇది సీసపద్యాలలో రచించబడిన ద్విపాద మకుటశతకం.ఈ శతకం ఆధారంగా ఈ కవి పేదవాడనీ, భక్తుడనీ, దేశపరిస్థితులను ఎరిగిన వాడనీ తెలుస్తున్నది. శతకంలోని పద్యములలో శ్రీ మహావిష్ణువును సంబోధించడంలో మృదుత్వం, కాఠిన్యం, బెదిరింపు, కోపము జూపి తన భక్తి స్వాతంత్ర్యం ప్రకటించుకున్నాడు. ఇందులో మకుటం

భూషణ వికాస! శ్రీధర్మపుర నివాస!
దుష్టసంహార నరసింహ దురితదూర!

;ఉదా: ఒక పద్యం
సీసం:

లోకమందెవడైన లోభిమానవుడున్న
భిక్షమర్థికి చేత బెట్టలేడు
తాను బెట్టకయున్న తగవు పుట్టదుకాని
యొరులు పెట్టగ జూచి యోర్వలేడు
దాత దగ్గర జేరి తన ముల్లె వోయినట్లు
జిహ్వతో జాడీలు చెప్పుచుండు
ఫలము విఘ్నంబైన బలుసంతసమునందు
మేలు కల్గిన జాల మిడుకుచుండు

ఆ.వె.

శ్రీరమానాథ! యిటువంటి కౄరునకును
భిక్షకుల శత్రువని పేరుబెట్టవచ్చు
భూషణ వికాస! శ్రీధర్మపుర నివాస!
దుష్టసంహార నరసింహ దురితదూర!


## మూలాలు

వర్గం:కరీంనగర్ జిల్లా కవులు
వర్గం:తెలంగాణ కవులు
వర్గం:తెలుగు కవులు
వర్గం:కరీంనగర్ జిల్లా వ్యక్తులు
రావికంటి రామయ్యగుప్త

**రావికంటి రామయ్యగుప్త** తెలంగాణకు చెందిన తెలుగు కవి. కరీంనగర్ జిల్లా మంథని ప్రాంతానికి చెందినవాడు. 1936లో జన్మించిన ఇతను 2009లో మరణించాడు.

తెలంగాణ రాష్ట్ర ఆవిర్భావం త‌ర్వాత వెలుగులోకి వ‌చ్చిన క‌వులలో  ముఖ్యులు కీ.శే. శ్రీ రావికంటి రామ‌య్య గుప్త గారు. వారు ర‌చించిన న‌గ్న‌స‌త్యాలు శ‌తకంలోని ప‌ద్యం ఏడో త‌ర‌గ‌తి తెలుగు పాఠ్య పుస్త‌కంలో చోటు సంపాదించుకుంది. క‌విరత్న‌, మంత్ర‌కూట వేమ‌న‌, రెడీమేడ్ పోయెట్ గా పేరు గాంచిన ఆయ‌న పూర్వ క‌రీంన‌గ‌ర్‌, ప్ర‌స్తుత పెద్ద‌ప‌ల్లి జిల్లా మంథ‌నికి చెందిన వారు.  అనేక శ‌త‌కాల‌తో పాటు వారు బుర్ర‌క‌థ‌లు, ఏకాంకిక‌లు, గొల్ల‌సుద్దులు, నాట‌కాలు, గేయ‌కావ్యాలు, కీర్త‌న‌లు, పాట‌లు ర‌చించారు. అన్యాయం, అక్ర‌మాల‌పై అక్ష‌రాస్త్రాలు సంధించే వారు. క‌విత్వ‌మే ఊపిరిగా జీవించారు. అస‌లు సిస‌లు ప్ర‌జాక‌విగా పేరుగాంచారు. ఇటీవ‌ల ప్ర‌భుత్వం నిర్వ‌హించిన ప్ర‌పంచ తెలుగు మ‌హాస‌భ‌ల సంద‌ర్భంగా వెలువ‌రించిన పుస్త‌కంలో కూడా ఆయ‌న గురించి ప్ర‌స్తావించారు.   నీతి, నిజాయ‌తీ, నిర్భీతి, నిర్మొహ‌మాటం, నిష్క‌ల్మ‌శం, నిరాడంబ‌రం మూర్తీభ‌వించిన వ్య‌క్తిత్వం ఆయ‌న సొంతం. నాలుగు ద‌శాబ్దాల పాటు ఉపాధ్యాయునిగా సేవ‌లందించి వేలాదిమంది శిష్యుల‌ను తీర్చిదిద్దారు. ఉత్త‌మ ఉపాధ్యాయునిగా గుర్తింపు పొందారు.

ఆయ‌న చివ‌రి క్ష‌ణం వ‌ర‌కూ అక్ష‌ర సేద్యం చేస్తూనే ఉన్నారు. ఉపాధ్యాయ సంఘానికి, ఆర్య‌వైశ్య సంఘానికి ఆస్థాన‌క‌విగా గుర్తింపు పొందారు. న‌గ్న‌స‌త్యాలు, శ్రీ గౌత‌మేశ్వ‌ర శ‌త‌కాల‌తో పాటు వ‌ర‌ద‌గోదావ‌రి ఉయ్యాల పాట‌, క‌న్య‌కా ప‌రమేశ్వ‌రి శ‌త‌కం, వాస‌వీ గీత‌, వ‌ర‌హాల భీమ‌న్న‌గారి జీవిత చ‌రిత్ర బుర్ర‌క‌థ‌, ఇంకా ఎన్నో వేల పాట‌లు, కీర్త‌నలు ర‌చించారు. మ‌హామ‌హుల స‌మ‌క్షంలో క‌వితా గానం చేశారు. మంథ‌ని అంటే అంతులేని అభిమానం.

## రచనలు
# గౌతమేశ్వర శతకం
# గీతామృతం
# వరద గోదావరి
**తెలుగుపై**...

వీధివీధిన కాన్వెంట్‌ విస్తరించే...

మనదు సంస్కృతి ఏనాడో మంటగలిసే

మమ్మీ, డాడీల చదువులే మనకుయుండే

కరుణజూపించు మంథెన్న కన్యకాంబ

తల్లిభాషను మరిచిన పిల్లలంత

ఎన్ని భాషలు నేర్చిన ఏమి ఫలము

గాలిలోపల మేడలు కట్టినట్లు 

కరుణ జూపించు మంథెన్న కన్యకాంబ

## మూలాలు

వర్గం:కరీంనగర్ జిల్లా కవులు
వర్గం:తెలంగాణ కవులు
వర్గం:తెలుగు కవులు
వర్గం:1936 జననాలు
వర్గం:2009 మరణాలు
వర్గం:శతక కవులు
కొండవీటివారిపాలెం

**కొండవీటివారిపాలెం**, బాపట్ల జిల్లా, నగరం మండలానికి చెందిన రెవెన్యూయేతర గ్రామం. 

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు



వర్గం:నగరం మండలం లోని రెవిన్యూయేతర గ్రామాలు
1531

**1531** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 26: పోర్చుగల్ రాజధాని లిస్బన్, భూకంపంతో దెబ్బతింది, ఇందులో వేలాది మంది మరణించారు.
* ఫిబ్రవరి 27: పవిత్ర రోమన్ సామ్రాజ్యంలోని లూథరన్ రాకుమారులు ష్మాల్కడిక్ లీగ్ అని పిలువబడే ఒక కూటమిని ఏర్పాటు చేశారు.
* ఏప్రిల్ 16: మెక్సికోలోని ప్యూబ్లా నగరాన్ని స్థాపించారు.
* మే: స్వీడన్లో మూడవ డేలేకార్లియన్ తిరుగుబాటు, తిరుగుబాటుదారులు చేసిన ప్రతిపాదనను రాజు అంగీకరించడంతో ముగిసినట్లు కనిపిస్తుంది. కానీ, మరుసటి సంవత్సరం హింస మళ్లీ పుంజుకుంటుంది.
* జూలై 25: మెక్సికోలోని శాంటియాగో డి క్వెరాటారో నగరాన్ని స్థాపించారు.
* ఆగస్టు 26: హాలీ తోకచుక్క దాని పెరిహీలియన్ కు చేరింది.
* సెప్టెంబర్ 22: ఓబర్టిన్ యుద్ధం : జాన్ టార్నోవ్స్కీ ఆధ్వర్యంలో పోలిష్ దళాలు మోల్దవియన్లను ఓడించి, పోకుసీని తిరిగి స్వాధీనం చేసుకోవడానికి పోలండుకు వీలుకలిగించాయి.

### తేదీ వివరాలు తెలియనివి
* హేలీ తోకచుక్క కనిపించింది.
* గాజీ హుస్రెవ్-బిగ్ సారాజేవో విశ్వవిద్యాలయాన్ని స్థాపించాడు.
* కోపు దీపస్తంభం నిర్మాణం పూర్తయింది.
* చైనాలోని హెనాన్ ప్రావిన్స్‌లో విపరీతమైన కరువు ఏర్పడీంది. దీనికి తోడు వేసవిలో మిడుతల దండు దాడి చేసింది. నిరాశ్రయులైన వ్యవసాయ వర్గాలలో చాలా మంది ఆకలితో చనిపోయే బదులు నరమాంస భక్షణకు మొగ్గు చూపారు.

## జననాలు

## మరణాలు
thumb|కుడి|బాబర్

* జనవరి 5: బాబర్ మొఘల్ సామ్రాజ్య స్థాపకుడు. (జ.1483)
### తేదీ వివరాలు తెలియనివి
* శ్రీ పాద వల్లభాచార్యుడు వైష్ణవ మతాచార్యుడు (జ.1479) 

## పురస్కారాలు

*
గ్రీటింగ్

**గ్రీటింగ్** లేదా **[[పలకరింపు]]లు** అనేది ఒకరికొకరు కలుసుకున్నప్పుడు వారు చెప్పుకునే చక్కనైన విషయాలు. పలకరింపులు సంస్కృతి నుండి సంస్కృతికి వేరుగా ఉండవచ్చు. ఆంగ్ల భాషలో "హలో", "హాయ్", "హే" రోజు యొక్క సమయంతో మారే గుడ్ మార్నింగ్, గుడ్ ఆఫ్టర్‌నూన్, గుడ్ ఇవీనింగ్ వంటి చాలా ఎక్కువగా ఉపయోగించే పలకరింపులు ఉన్నాయి. పలకరింపులు మానవ సంబంధాలను మరింత బలపరుస్తాయి.

## కొన్ని పలకరింపులు
* బాగున్నారా
* అంతా కుశలమేనా
* ఏం చేస్తున్నారు
* ఏలా ఉన్నారు
* నూతన సంవత్సర శుభాకాంక్షలు
* సంక్రాంతి శుభాకాంక్షలు

పలకరింపులతో పాటు శుభాకంక్షలు తెలుపుతూ ఇచ్చే కార్డులను గ్రీటింగ్ కార్డులంటారు.

## మాటలాడకుండానే చేసే పలకరింపులు
* కరచాలనం చేయడం
* తల ఊపడం
* చేతులు ఊపటం
* నుదురు ఎగరెయ్యడం
* చేతి మీద లేదా చెంప మీద ముద్దు పెట్టడం
* నమస్కారం పెట్టడం

వర్గం:మానవ సంబంధాలు
ప్రణవ్ ధనవాడే

**ప్రణవ్ ధనవాడే** ముంబైకి చెందిన భారతీయ క్రికెట్ క్రీడాకారుడు. అతడు తన అత్యద్భుత ఇన్నింగ్స్‌తో ప్రణవ్‌ ధనవాడే ప్రపంచ క్రికెట్‌లో అన్ని విభాగాల్లో ఉన్న బ్యాటింగ్‌ రికార్డులన్నింటినీ తిరగరాశాడు. 1899లో ఆర్థర్‌ కొలిన్స్‌ చేసిన 628 పరుగులే క్రికెట్‌లో ఇప్పటి వరకు అత్యధిక స్కోరుగా రికార్డులో ఉంది. ప్రణవ్‌ మారథాన్‌ ఇన్నింగ్స్‌తో 116 ఏళ్ల రికార్డు తుడిచిపెట్టుకుపోయింది.  

## జీవిత విశేషాలు
ఆయన తండ్రి ప్రశాంత్ ముంబాయి వీధుల్లో ఆటోరిక్షా నడుపుతాడు. రోజువారి వచ్చే ఆదాయంతోనే కుటుంబం సాగుతోంది. ఫ్రణవ్‌కు క్రికెట్‌పై ఆసక్తి ఉండటంతో కష్టమైనా కుటుంబసభ్యులు ప్రోత్సహించారు.  
## ప్రపంచ రికార్డు
ప్రణవ్ ధనవాడే 323 బంతుల్లో 1,009 పరుగులు చేసి రికార్డ్ సృష్టించాడు. అతను 395 నిమిషాలు ఆడాడు. అతని పరుగుల్లో 129 ఫోర్లు, 59 సిక్స్‌లు ఉన్నాయి. ఇంటర్ స్కూల్ అండర్ 16 మ్యాచ్ సందర్భంగా ఇతను రికార్డ్ సృష్టించాడు. ఇప్పటి వరకు ఎవరు కూడా 1000 పరుగుల వ్యక్తిగత స్కోర్‌ను ఎక్కడా చేయలేదు. ప్రణవ్ ధనవడే చేశాడు. ప్రణవ్ ధనవాడే రన్ రేట్ 312.38గా ఉంది.

ఒకే రోజు 652 పరుగులు సాధించి మైనర్ క్రికెట్‌లో ప్రపంచ రికార్డు నెలకొల్పిన ధన్ వాడే మరో సరికొత్త రికార్డు నెలకొల్పాడు. ఒకే ఇన్నింగ్స్ లో 1000 పరుగులు చేశాడు. ముంబై క్రికెట్ సంఘం ఇంటర్ స్కూల్ టోర్నీ నిర్వహిస్తోంది. అందులో భాగంగా ఆర్య గురుకుల్ జట్టుతో కేసీ గాంధీ స్కూల్ పోటీ పడుతోంది. ప్రణవ్ కేసీ గాంధీ స్కూల్ కు ప్రాతినిధ్యం వహిస్తున్నాడు. మంగళవారం లంచ్ సమయానికి ప్రణవ్ 921 పరుగులతో క్రీజులో ఉన్నాడు. లంచ్ సమయానికి ప్రణవ్ టీమ్ 1337 పరుగులు సాధించింది. మధ్యలో కొత్త బ్యాట్ తీసుకుని సరికొత్త రికార్డు నెలకొల్పాడు. సోమవారం కేవలం 199 బంతుల్లో ధన్ వాడే 652 పరుగులతో అజేయంగా నిలిచిన సంగతి తెలిసిందే. ఇందులో 78 ఫోర్లు, 30 సిక్సర్లు ఉన్నాయి. ఇప్పటి వరకు ఏ స్థాయిలోనైనా ఇదే అత్యధిక వ్యక్తిగత స్కోరు కావడం విశేషం.

1899 లో ఏఈజే కొలిన్స్ 628 పరుగుల పేరిట ఉన్న ప్రపంచ రికార్డును ప్రణవ్ 116 సంవత్సరాల తర్వాత బద్దలు కొట్టాడు. ఈ క్రమంలో 2014లో ముంబైలోనే పథ్వీ షా నెలకొల్పిన 546 పరుగుల భారత రికార్డు కూడా బద్దలైంది.
## జట్టు స్కోర్ లో కూడా ప్రపంచ రికార్డ్
ప్రణవ్ దెబ్బతో తన స్కూల్ జట్టు స్కోర్ కూడా 1,465 పరుగులతో ప్రపంచ రికార్డ్ సృష్టించింది. 1926లో జరిగిన యన్.యస్.డబ్ల్యూ vs విక్టోరియా మధ్య మ్యాచ్‌లో 1,107 పరుగుల రికార్డ్‌ను అధిగమించింది. దీంతో 90 ఏండ్ల జట్టు స్కోర్ ప్రపంచ రికార్డ్ కూడా బ్రద్ధలైనట్లయ్యింది.

## మూలాలు

## ఇతర లింకులు

వర్గం:భారతీయ క్రికెట్ క్రీడాకారులు
వర్గం:ముంబాయి వ్యక్తులు
వర్గం:జీవిస్తున్న ప్రజలు
వర్గం:2000 జననాలు
దొనబండ (ఇబ్రహీంపట్నం)

**దొనబండ** కృష్ణా జిల్లా, ఇబ్రహీంపట్నం మండలానికి చెందిన రెవెన్యూయేతర గ్రామం. 

## గ్రామ పంచాయతీ

దొనబండ గ్రామం, కాచవరం గ్రామ పంచాయతీ పరిధిలోని ఒక శివారు గ్రామం.
## దర్శనీయ ప్రదేశాలు/దేవాలయాలు
### శ్రీ సత్తెమ్మ, మారెమ్మ, కాళేమ్మ అమ్మవారల ఆలయాలు
# దొనబండలోని ముగురమ్మల ఆలయం తిరునాళ్ళ మహోత్సవం, జనవరి-2014, 8&9 లలో జరిగింది. 35 ఏళ్ళక్రితం తమిళనాడు నుండి ఇక్కడకు వచ్చి స్థిరపడిన కార్మికులు క్వారీ, క్రషర్ యజమానుల సహకారంతో, బోరబండ గ్రామంలో సత్తెమ్మ, మారెమ్మ, కాళేమ్మ ఆలయాలను నిర్మించుకున్నారు. ఈ ప్రాంత క్వారీ, క్రషర్ కార్మికులు, యజమానులు, గ్రామస్థులు ఏటా ధనుర్మాసంలో ఈ ఉత్సవాన్ని భక్తి శ్రద్ధలతో నిర్వహించెదరు. క్వారీ కార్మికులు, ముగురమ్మలకు పూజలు చేసి, క్వారీ పనులు నిర్వహించేటందుకు శ్రీకారం చుడతారు. పూజా కార్యక్రమాలు తమిళ, ఆంధ్ర సంప్రదాయాలతో నిర్వహించెదరు. క్వారీ కార్మిక మహిళలు, మొక్కులు తీర్చుకునేటందుకు బోనాలు నెత్తిపై పెట్టుకొని, నిప్పుల గుండంలో అమ్మవారికి ప్రదక్షిణలు చేస్తారు.

# ఈ ముగురమ్మల ఆలయాల వార్షిక జాతర మహోత్సవాలు 2016,జనవరి-7వ తేదీ గురువారం నుండి 9 రోజులపాటు నిర్వహించెదరు. ఈ ఉత్సవాలలో తమిళనాడుకు చెందిన పూజారులు తొమ్మిదిరోజులపాటు పూజా కార్యక్రమాలు నిర్వహించెదరు. [2]
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లింకులు
ఆర్థర్ కొలిన్స్

**ఆర్థర్‌ కొలిన్స్‌** (1885 ఆగస్టు 18 – 1914 నవంబరు 11) ఒక ఆంగ్ల క్రికెటర్, సైనికుడు. క్రికెట్ లో ఇతను సాధించిన ఘనతను అధిగమించడానికి 116 సంవత్సరాలు పట్టింది, క్రికెట్లో 13 ఏళ్ల పాఠశాల బాలుడిగా ఎప్పుడూ లేనంత అత్యంత రికార్డు స్కోరును ఇతను సాధించాడు. ఇతను 1899 జూన్ లో నాలుగు మధ్యాహ్నాల మీద 628 స్కోరును సాధించి నాటౌట్ గా నిలిచాడు. ఈ మ్యాచ్ ఇంగ్లండ్ లో క్లార్క్స్ హౌస్, నార్త్ టౌన్ జట్ల మధ్య జరిగింది. ఇతని ఇన్నింగ్స్ లో 31 బౌండరీలు ఉండగా ఒకే సిక్సర్ కొట్టాడు. ఇతను నాలుగు సార్లు 5 పరుగులు, 33 సార్లు 3 పరుగులు తీసాడు. కాలిన్స్ ఈ రికార్డు చేస్తున్న ఇన్నింగ్స్ అందరిని ఆకర్షించింది, మీడియా దీనిపై ఆసక్తి పెంచింది. ఇంతటి విజయాన్ని సాధించినప్పటికీ కాలిన్స్ మొదటి-తరగతి క్రికెట్ ఆడలేదు. కొలిన్స్ 1902 లో బ్రిటిష్ సైన్యంలో చేరాడు, రాయల్ ఇంజనీర్స్ అధికారి అయ్యేముందు రాయల్ మిలిటరీ అకాడమీ, వూల్విచ్ లో అభ్యసించాడు. ఇతను మొదటి ప్రపంచ యుద్ధం సమయంలో ఫ్రాన్స్ లో పనిచేశాడు, అక్కడ ఇతను య్ప్రేస్ యొక్క మొదటి యుద్ధం సమయంలో 1914 లో జరిపిన చర్యలో 29 ఏళ్ల వయసులోనే వీరమరణం పొందాడు.

## ప్రారంభ జీవితం , విద్య

కాలిన్స్ ఇండియన్ సివిల్ సర్వీస్ లో న్యాయమూర్తిగా పనిచేసిన ఆర్థర్ హెర్బర్ట్ కొలిన్స్, ఎస్తేర్ ఇడా కొల్లిన్స్ దంపతులకు భారతదేశంలో హజరీబాగ్ లో జన్మించాడు.
కొలిన్స్ స్కాలర్షిప్ ద్వారా క్లిఫ్టన్ కాలేజ్, బ్రిస్టల్ లో తన విద్యాభ్యాసాన్ని ప్రారంభించాడు.

## ఇవి కూడా చూడండి
ప్రణవ్ ధనవాడే - 323 బంతుల్లో 1,009 పరుగులు చేసి రికార్డ్ సృష్టించిన భారతీయ క్రికెటర్.

## మూలాలు

వర్గం:1885 జననాలు
వర్గం:1914 మరణాలు
ఆడెపు చంద్రమౌళి

**ఆడెపు చంద్రమౌళి ** తెలంగాణ రాష్ట్రంలోని వరంగల్లు జిల్లా కు చెందిన కవి. 1939లో జన్మించిన  చంద్రమౌళి 2009లో మరణించాడు. పద్య సాహిత్యంలో విశేష కృషి చేశాడు. రామాయణ రమణీయం, వేములవాడ రాజరాజేశ్వర శతకం, శ్రీశ్రీనివాస బొమ్మల శతకం ఇతని రచనలు. ఇతను రచించిన శ్రీశ్రీనివాస బొమ్మల శతకంలోని పద్యాలను తెలంగాణ ప్రభుత్వం 2015లో ప్రచురించిన 7 వ తరగతి తెలుగు వాచకంలో చేర్చింది. సాహిత్యంలో పరిశోధనలు చేసి డాక్టరేట్ పట్టాను పొందాడు.

## రచనలు
# రామాయణ రమణీయం (పద్యకావ్యం)
# వేములవాడ రాజరాజేశ్వర శతకం
# శ్రీశ్రీనివాస బొమ్మల శతకం

శ్రీశ్రీనివాస బొమ్మల శతకంలోని ఒక పద్యం...
 ఆ.వె. 
సత్పురుషుల మైత్రి సలుపగా మనసిమ్ము
కమలనయన నిన్ను గాంచనిమ్ము
విశ్వశాంతి కోరు విజ్ఞానమే యిమ్ము
చిద్విలాస భాస! శ్రీనివాస!


## మూలాలు

వర్గం:తెలంగాణ కవులు
వర్గం:తెలుగు కవులు
వర్గం:శతక కవులు
వర్గం:1939 జననాలు
వర్గం:2009 మరణాలు
వర్గం:జన్మస్థలం తెలియని వ్యక్తులు
డ్రాగన్ బాల్

**డ్రాగన్ బాల్** (Dragon Ball) ఒక జపనీస్ అనిమే, మాంగా సిరీస్.

**డ్రాగన్ బాల్** (జపనీస్: ド ラ ゴ ン ボ ー ル) అనేది జపనీస్ మాంగా సిరీస్, ఇది అకిరా తోరియామా రాసిన వివరించబడింది. దీనిని మొదట షుఇషా 42 టాంకోబన్ వాల్యూమ్‌లుగా ప్రచురించింది, 519 ప్రత్యేక అధ్యాయాలతో 1984 నుండి 1995 వరకు వారపు షోనెన్ జంప్ సిరీస్‌ను ప్రచురించింది. డ్రాగన్ బాల్ ప్రారంభంలో పాశ్చాత్య క్లాసిక్ చైనీస్ నవల జర్నీచే ప్రేరణ పొందింది. అతను తన చిన్ననాటి హీరో గోకు సాహసకృత్యాలను యుక్తవయస్సులో అనుసరిస్తాడు, ఎందుకంటే అతను యుద్ధ కళలకు శిక్షణ ఇస్తాడు డ్రాగన్ బాల్స్ పేరుతో ఏడు బంతులను వెతుకుతూ ప్రపంచాన్ని అన్వేషిస్తాడు, ఇది అతనికి విష్ ఆఫ్ గాదరింగ్ ఇస్తుంది. తన ప్రయాణంలో, గోకు చాలా మంది స్నేహితులను చేస్తాడు రకరకాల విలన్లతో పోరాడుతున్నాడు, వీరిలో చాలామంది డ్రాగన్ బంతులను కోరుకుంటారు.

టాంకోబాన్ టాయ్ యానిమేషన్ నిర్మించిన రెండు అనిమే సిరీస్‌లుగా మార్చబడింది: డ్రాగన్ బాల్ డ్రాగన్ బాల్ Z, ఇది 1996 నుండి జపాన్‌లో లంగరు వేయబడింది స్టూడియో పంతొమ్మిది యానిమేటెడ్ చలనచిత్రాలు మూడు టెలివిజన్ ప్రత్యేకతలను అభివృద్ధి చేసింది, మూడవ అనిమే డ్రాగన్ బాల్ జిటి. 2009 2015 మధ్య, డ్రాగన్ బాల్ Z సవరించిన, వేగవంతమైన సంస్కరణ మాంగాలో కనిపించింది, అసలు వెర్షన్ చాలావరకు డ్రాగన్ బాల్ కై పేరుతో చిత్రీకరించబడింది. ఐదవ టెలివిజన్ ధారావాహిక, డ్రాగన్ బాల్ సూపర్, జూలై 5, 2015 న ప్రారంభమైంది. వివిధ అభివృద్ధి సౌండ్‌ట్రాక్‌లతో పాటు, అనేక కంపెనీలు పెద్ద సంఖ్యలో వీడియో గేమ్‌లు, వాణిజ్య-ఆధారిత వాణిజ్య ప్రకటనల శ్రేణి, పెద్ద మీడియా ఫ్రాంచైజీకి దారితీసింది, యానిమేటెడ్ లైవ్-యాక్షన్, సేకరించదగిన ట్రేడింగ్ కార్డ్ గేమ్స్. అలాగే పనితీరు గణాంకాలు.

## ప్లాట్ సారాంశం
సిరీస్ బుల్మ అనే అమ్మాయి, గోకు అనే కోతిలాగా తోక బాలుడు ప్రారంభమవుతుంది ప్రయాణం తరువాత మిత్రుడైన ఎడారి బందిపోటు యమ్చా అతన్ని నడిపిస్తాడు; చి-చి, గోకు తెలియకుండానే వివాహం చేసుకోవడానికి అంగీకరిస్తాడు; డ్రాగన్ బంతులు సిద్ధంగా లేవు, ప్రపంచాన్ని పరిపాలించాలనే తన ఇష్టాన్ని నెరవేర్చడానికి ఒక కొంటె మనిషి. తెంకైచి బుడోకాయ్ కురిరిన్ అనే సన్యాసి తన శిక్షణ భాగస్వామికి ప్రత్యర్థి అవుతాడు, కాని త్వరలో మంచి స్నేహితులు అవుతాడు. టోర్నమెంట్ తరువాత, డ్రాగన్ బాల్ గోకు తన తాత రెడ్ రిబ్బన్ సైన్యాన్ని శోధిస్తాడు దాని అద్దె హంతకుడు తావోపైపాయ్ అతన్ని ఒంటరిగా కొడతాడు. ఆ తరువాత, ఫ్యూచరిస్ట్ బాబా యురనై పోరాట యోధుడిని ఓడించడానికి గోకు తన స్నేహితులతో తిరిగి కలుస్తాడు తన తావోపైపాయ్ చంపబడిన స్నేహితుడిని పునరుద్ధరించడానికి చివరి డ్రాగన్ బాల్‌ను కనుగొన్నాడు.  

## మూలాలు

## బయటి లంకెలు

*  '''డ్రాగన్ బాల్'''
*  ''డ్రాగన్ బాల్ Z''
*  ''డ్రాగన్ బాల్ GT''

వర్గం:టెలివిజన్ కార్యక్రమాలు
హైడ్రోజన్ బాంబు

**హైడ్రోజన్ బాంబు** అత్యంత శక్తివంతమైనది, అణుబాంబు కన్నా వెయ్యిరెట్లు ఎక్కువ ప్రభావాన్ని చూపిస్తుంది. అణుబాంబు కేంద్రక విచ్ఛిత్తి సూత్రం ద్వారా పనిచేయగా, హైడ్రోజన్ బాంబు కేంద్రక సంలీనం ద్వారా పనిచేస్తుంది. హైడ్రోజన్ బాంబు చర్యలో హైడ్రోజన్ అణువులు వేగంగా ఒకదానితో మరొకటి ఢీకొనటం ద్వారా పెద్దమొత్తంలో శక్తి ఉత్పన్నమవుతుంది. సూర్యుడిలో అధిక శక్తి జనించడానికి కారణం కూడా ఈ కేంద్రక సంలీనం చర్యే. హైడ్రోజన్ బాంబు పేల్చడానికి అణుబాంబు అవసరం. హైడ్రోజన్ బాంబు పేల్చినప్పుడు కాంతి, ఉష్ణం, భారీ విస్ఫోటం, భారీ పొగ వెలువడతాయి. దీని పేలుడు తీవ్రతకు విస్ఫోటన పరిధిలో కొన్ని మైళ్ల దూరం వరకు ఉన్న భవనాలు నేలమట్టం అవుతాయి. హైడ్రోజన్, హీలియం అణువులు ఒకదానితో ఒకటి ఢీకొనటం ద్వారా విపరీతమైన శక్తితో పాటు పెద్దమొతంలో కాంతి వెలువడుతుంది. అమెరికా 1952 లో పసిఫిక్ మహా సముద్రంలోని ఒక ద్వీపంపై తొలి హైడ్రోజన్ బాంబు పరీక్ష జరిపింది, ఈ బాంబు ధాటికి ఆ ద్వీపం మొత్తం నామరూపాల్లేకుండా తుడిచిపెట్టుకుపోయింది. 

## మూలాలు

* సాక్షి దినపత్రిక - 07-01-2016 (విధ్వంసకర హైడ్రోజన్ విస్ఫోటం! అణుబాంబుకన్నా వెయ్యిరెట్లు ఎక్కువ ప్రభావం)

వర్గం:ఆయుధాలు
మాలోత్ కవిత

**కవిత మాలోత్** (జననం 1981) తెలంగాణకు చెందిన రాజకీయ నాయకురాలు, పార్లమెంటు సభ్యురాలు.  భారత్ రాష్ట్ర సమితి తరపున మహబూబాబాద్ లోక్‌సభ నియోజకవర్గం ఎంపీగా ప్రాతినిధ్యం వహించింది. 2009-2014 మధ్యకాలంలో మహబూబాబాదు శాసనసభ నియోజకవర్గం శాసన సభ్యురాలిగా పనిచేసింది.

## జననం
కవిత 1980, నవంబరు 20న లంబాడా కులానికి చెందిన రాజకీయ నాయకుడు, రాష్ట్ర మాజీ మంత్రి రెడ్యా నాయక్, లక్ష్మీ దంపతులకు మహబూబాబాద్ జిల్లా, మరిపెడ గ్రామంలో జన్మించింది. బిఎస్సీ డిగ్రీ పూర్తిచేసింది.

## వ్యక్తిగత జీవితం
2001, మే 31న కవితకు సీతంపేట కి చెందిన భద్రు నాయక తో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ జీవితం
2009లో ఇండియన్ నేషనల్ కాంగ్రెస్‌ పార్టీతో తన రాజకీయ జీవితాన్ని ప్రారంభించిన కవిత, 2009లో జరిగిన ఆంధ్రప్రదేశ్ శాసనసభ ఎన్నికల్లో మహబూబాబాద్ ఎమ్మెల్యేగా పోటిచేసి తెలంగాణ రాష్ట్ర సమతి ఆభ్యర్థి ఆజ్మీరా చందూలాల్ పై 15,367 ఓట్ల తేడాతో గెలుపొందింది. 2014లో తెలంగాణ రాష్ట్రం ఏర్పడిన తరువాత 2014, నవంబరు 4న తన తండ్రి రెడ్యా నాయక్ తో కలిసి ముఖ్యమంత్రి కల్వకుంట్ల చంద్రశేఖర్ రావు సమక్షంలో టిఆర్ఎస్ పార్టీలో చేరింది. 2019లో జరిగిన లోక్‌సభ ఎన్నికల్లో మహబూబాబాద్ లోక్‌సభ నియోజకవర్గం నుండి టిఆర్ఎస్ పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పోరిక బలరాం నాయక్ పై  1,46,663 ఓట్ల మెజారిటీతో గెలిచింది. 2019 సెప్టెంబరు 19న ఆరోగ్యం, కుటుంబ సంక్షేమం స్టాండింగ్ కమిటీ సభ్యురాలిగా నియమించబడింది. 2019, అక్టోబరు 9న మహిళా సాధికారత కమిటీ, మానవ వనరుల అభివృద్ధి మంత్రిత్వ శాఖ సంప్రదింపుల కమిటీ సభ్యురాలిగా నియమించబడింది. మాలోత్ కవిత 26 జనవరి 2022న మహబూబాబాదు జిల్లా, తెలంగాణ రాష్ట్ర సమితి పార్టీ అధ్యక్షురాలిగా నియమితురాలైంది.

2024లో మహబూబాబాద్ (ఎస్టీ) లోక్ సభ నియోజక వర్గం నుండి భారత జాతీయ కాంగ్రేస్ పార్టీ అభ్యర్థి పొరిక బలరాం నాయక్ చేతుల్లో ఓడిపోయింది.

## మూలాలు

వర్గం:జీవిస్తున్న ప్రజలు
వర్గం:1980 జననాలు
వర్గం:తెలంగాణ మహిళలు
వర్గం:17వ లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:మహబూబాబాదు జిల్లా మహిళా రాజకీయ నాయకులు
ఆనందలహరి

ఈ గ్రంథాన్ని జంధ్యాల పాపయ్యశాస్త్రి రచించాడు. దీనిలో మొత్తము 21 పద్య, గేయకావ్య ఖండికలు ఉన్నాయి. పౌరాణికము నుండి వైయక్తికం వరకు వస్తువులుగా ఈ ఖండికలు సాగినాయి. మిక్కిలి వస్తువైవిధ్యం కలిగి ఉన్నప్పటికీ అన్నింటిలోను ఏకత్వాన్ని కల్పించే వీరపూజ ఈ గ్రంథంలో కనిపిస్తుంది. ఈ గ్రంథాన్ని రచయిత ఏకా ఆంజనేయులుకు అంకితం చేశాడు.

అంకిత పద్యం ఇలా ఉంది.
చెప్పని అంకితమే యిది
తప్పదు గైకొనక; తమ యుదాత్తత కెపుడో
అప్పుపడె సుకవిలోకం
బిప్పటి కానందలహరి యిదె చేకొనుడీ!


## శీర్షికలు
ఈ ఖండకావ్యంలో ఈ క్రింది శీర్షికలు ఉన్నాయి.
# శుభోదయము (పద్యములు)
# ఆనందలహరి (వచన గేయము)
# కవితావైజయంతి (ఉత్పలమాలిక)
# అజ్ఞాత నేపథ్యము (పద్యములు)
# మహాకవి (గేయము)
# విశ్వవైతాళికుడు
# ఆంధ్రకేసరి
# వజ్ర సంకల్పుడు
# మా గురుదేవులు
# విశ్వనాథ
# భావోపహారము
# ఏటుకూరి
# త్యాగయ్య (పద్యములు)
# సీత (గేయనాటిక)
# సురభి
# భువనవిజయం మొదలైనవి.
## రచనల నుండి ఉదాహరణలు

తెల్లవారితే దేశమంతా
వెల్లివిరుస్తుంది ఆగస్టు పదునైదు
తెల్లవారికి స్వస్తి చెప్పడంతో
తీరిపోయిందానాడు మన ఖైదు   - ఆనందలహరి

@ @ @

నేను స్వాతంత్ర్య స్వర్ణలతను
నా ఆకులు పచ్చన
నా చివుళ్ళు ఎర్రన
నా పువ్వులు తెల్లన
మువ్వన్నెల పతాకానికి
ముద్దుల ప్రతీకాన్ని నేను  - ఆనందలహరి

@ @ @

భోగిరాజుల మిసిమిపాన్పుల పరుండి
ఉదధి కెరటాల నటునిటునూగు ప్రభువు
త్యాగరాజుల తంబురా తీగలందు
రాగముల మీద నుయ్యాల లూగసాగె  - త్యాగయ్య


## పత్రికాభిప్రాయము
ఈ గ్రంథాన్ని సమీక్షిస్తూ జ్వాల పత్రికలో సమీక్షకుడు ఈ విధంగా అభిప్రాయపడ్డాడు. 

*భావములకు తగినట్లుగా సంఘటితమైన భాషలో మధుర మనోహరముగా కావ్యము చివరంట సాగినది. మాటల మనస్సును గుర్తించి వాని చేత మంజులముగా సన్నివేశ మోహనముగా మాట్లాడింపగల యోర్పునేర్పులు పాపయ్యశాస్త్రి గారిలో నున్నంత మరొక కవిలో లేవన్న సాహసము కాదు. దానికి *'ఆనందలహరి*' యు అద్దమువలె సాక్ష్యమిచ్చును.*

## మూలాలు

వర్గం:తెలుగు కావ్యములు
వర్గం:ఖండ కావ్యాలు
వర్గం:తెలుగు పుస్తకాలు
ఫౌంటెన్ పెన్

**ఫౌంటెన్ పెన్** అనేది ఒక పాళీ పెన్, ఇది మునుపటి డిప్ పెన్ లా కాకుండా ద్రవ సిరా యొక్క అంతర్గత రిజర్వాయర్ ను కలిగి ఉంటుంది. ఈ పెన్ను సిరాను ఒక ఫీడ్ ద్వారా రిజర్వాయర్ నుంచి కలం పాళీ గ్రహించేలా, గురుత్వాకర్షణ, కేశనాళిక చర్య యొక్క కలయిక ద్వారా కాగితంపై నిక్షేపమయ్యేలా చేస్తుంది. ఈ పెన్నును లూయిస్ ఎడ్సన్ వాటర్‌మన్ కనిపెట్టాడు. ఫౌంటెన్ నుంచి నీరు పైకి చిమ్ముతున్నట్లుగా ఈ పెన్ నిబ్ యొక్క రంధ్రం నుంచి ఇంక్ వెలువడుతుంటుంది కనుక ఈ పెన్నును ఫౌంటెన్ పెన్ అంటారు. ఫౌంటెన్ పెన్నుల యొక్క కొన్ని రిజర్వాయర్లలో ఇంక్ ను నేరుగా పోయవలసి ఉంటుంది, కొన్ని పెన్నులలో ఒత్తివదలడం పద్ధతి ద్వారా పీల్చుకునే రిజర్వాయర్ ఉంటుంది.

## ఫౌంటెయిన్ పెన్ ఆవిష్కరణ
ఎడ్సన్ తన ఆశయాలను, పర్యాటక అనుభవాలను గ్రంథస్తం చేయాలనే ఆలోచనతో ఒక మంచి కలం తయారు చేయాలనుకున్నాడు. అప్పటి పెన్నులను మాటిమాటికి సిరాలో ముంచి వ్రాయవలసి వచ్చేది. మాటిమాటికి సిరాలో ముంచకుండా వ్రాయడమెలాగ అనే విధంగా ఆలోచించి ఫౌంటెన్ పెన్నును కనిపెట్టాడు. దానిపై పేటెంట్ హక్కులు పొందాడు. పెన్నుల వ్యాపారం మొదలు పెట్టి తన పరిశోధనలతో నాణ్యమైన, సౌకర్యవంతమైన పెన్నులు తయారుచేశారు.

## చిత్రాలు.

File:Tip of filler.jpg|ఒక ఫౌంటెన్ పెన్ నిబ్ యొక్క కొన
File:Visconti-detail-1.JPG|విస్కోంటి స్టెయిన్లెస్ స్టీల్ నిబ్, ఫీడ్
Image:Parker-Big-Red-Duofold.jpg|పార్కర్ పెన్


వర్గం:పెన్నులు
గీతా ప్రెస్

గీతా ప్రెస్, గోరఖ్‌పూర్ – మనదేశంలో ఆధ్యాత్మిక ప్రచురణ రంగంలో అగ్రగామి సంస్థ. అతి తక్కువ వెలకి అత్యున్నతమైన నాణ్యత గల పుస్తకాలను ప్రచురించి అమ్మటం వీరి ప్రత్యేకత.

## స్థాపన
జయదయాళ్ గోయంద్కా అనే ఓ మార్వాడీ వ్యాపారి తాను నిర్వహించే గీతా సత్సంగాలకు ఉపయోగపడేలా టీకా తాత్పర్య సహితంగా భగవద్గీతను అచ్చు వేయాలనుకోవటంతో – 1923లో – ప్రారంభమయ్యింది గీతా ప్రెస్ కథ.  

## ప్రచురించిన గ్రంధాలు
ఫిబ్రవరి 2014 నాటికి ఎనభయ్యేళ్ళకు పైగా రంగంలో ఉన్న గీతా ప్రెస్ వారి అమ్మకాల గణాంకాలిలా ఉన్నాయి: రామ్‌చరిత్‌మానస్ – 7 కోట్లు; ఉపనిషద్పురాణాదులు – 19 లక్షలు; హిందూ మహిళలకూ, బాలలకూ నీతి గరపేందుకు ఉద్దేశించిన చిన్న పుస్తకాలు – తొమ్మిదిన్నర కోట్లకి కొంచెం తక్కువ; భారతీయ చరిత్రా-పురాణాల నుంచి సంకలించిన కథలూ, ఆధ్యాత్మిక గీతాలు వంటి తతిమ్మా పుస్తకాలు – ఆరున్నర కోట్లు. (ఇంకా అబ్బురపరిచే నంబరు వికీపీడియాలో కనిపించింది – 41 కోట్లు! 2012 నాటికి గీతా ప్రెస్ వాళ్ళు అమ్మిన భగవద్గీత ప్రతుల సంఖ్య అది.

## అదనపు సమాచారము

గీతా ప్రెస్‌ని ప్రారంభించిన తరువాత – మరో మూడేళ్ళకు -ఢిల్లీ నగరంలో మార్చి-ఏప్రిల్ నెలల వేసవి ఉడుకులో జరిగిన అఖిల భారతీయ మార్వాడీ అగర్వాల్ మహాసభ ఎనిమిదో వార్షిక సమావేశాలలో సంస్కరణాభిలాషులకూ సంప్రదాయపరులకూ జరిగిన ఒక ఘర్షణ – 1926 ఆగస్టులో – కల్యాణ్ పత్రిక ఆవిర్భావానికి దారి తీసింది.గోయంద్కా మిత్రుడయిన హనుమాన్ ప్రసాద్ పోద్దార్ అనే ఆయన కల్యాణ్ పత్రికకు తొలి సంపాదకుడు. పత్రిక పెట్టిన నాటి నుంచి 1971లో మరణించేదాకా నలభయ్యైదేళ్ళపాటు ఆ బాధ్యత ఆయనదే. పత్రిక నిర్వహణలో, పోద్దార్‌కి గురుతుల్యుడైన గోయంద్కా పాత్ర తక్కువదేమీ కాదు. అయితే, కల్యాణ్ పత్రికకు తీరూ తెన్నూ ఏర్పరచి ప్రభావశీలతను సంతరించిపెట్టిన ఘనత పోద్దార్‌కే దక్కుతుంది.

1870లలో మొదలై 1920ల దాకా కొనసాగిన మూడు ముఖ్యమైన చారిత్రిక పరిణామాలలో, గీతా ప్రెస్-కల్యాణ్ పత్రికల ఆవిర్భావ వికాసాలకు పలు సంఘటనలు చాలా తోడ్పడ్డాయి.ఆ కాలంలో – సరి కొత్త వ్యాకరణాన్నీ, వాక్య నిర్మాణ పద్ధతినీ, సౌందర్యాన్నీ, ఔన్నత్యాన్నీ సంతరించుకొని హిందీ సారస్వత భాషగా నిలదొక్కుకుంది. మహావీర్ ప్రసాద్ ద్వివేది సంపాదకత్వంలో సరస్వతి మాస పత్రిక (హిందీలో తొలి పత్రిక) హిందీ పత్రికల సత్తా ఏమిటో రుజువు చేసాడు. ఉత్తర భారతదేశంలో – బెనారస్, అలహాబాద్ నగరాలలో, ముఖ్యంగా ఒక రచయితల తరం పుట్టుకు వచ్చింది. భాషకి మతాన్ని ఆపాదిస్తూ హిందీ -ఉర్దూలను హిందూ-ముస్లిం భాషలుగా చూడటం మొదలయ్యింది. మార్వాడీలు వ్యాపార రంగంలో నిలదొక్కుకొన్నాక, కొత్త గుర్తింపు కోసం ఆరాటపడటం, హిందూ-ముస్లిం మత విభేదాలు రగులుకుంటున్న రాజకీయ సందర్భం ఇలా పలు సామాజిక, రాజకీయ సంఘటనలు గీతా ప్రెస్-కల్యాణ్ పత్రిక ఆవిర్భావ వికాసాలకు తోడ్పడ్డాయని పలువురి అభిప్రాయములు.

## గాంధీ శాంతి పురస్కారం

2021వ సంవత్సరపు గాంధీ శాంతి పురస్కారం గోరఖ్‌పూర్‌లోని గీతా ప్రెస్‌కు లభించినది అహింస, గాంధీ మార్గంలో సామాజిక, రాజకీయ, ఆర్థిక మార్పు కోసం విశేషంగా కృషి చేస్తున్నందుకు భారత కేంద్ర ప్రభుత్వం ఈ పురస్కారాన్ని జులై 2023 న ప్రకటించినది.

## ఇవి కూడా చూడండి

* రాధేశ్యామ్ ఖేమ్కా

## మూలాలు
* http://pustakam.net/?p=18990
* https://web.archive.org/web/20160104165710/http://gitapress.org/english/

వర్గం:ప్రచురణ సంస్థలు
వర్గం:1923 స్థాపితాలు
టాటా కుటుంబం

alt=Tata Group Logo|thumb|టాటా గ్రూప్ లోగో**టాటా కుటుంబం** దేశంలోని అత్యంత సంప‌న్న‌కుటుంబాల్లో మొద‌టిది. ఈ కుటుంబం గుజరాత్ రాష్ట్రం నుండి వచ్చిన పార్శీ మతానికి చెందినది. ఈ కుటుంబానికి చెందిన పూర్వీకుడు జమ్‌షెడ్జీ టాటా

## ప్రముఖ సభ్యులు
* జమ్‌షెడ్జీ టాటా (1839 మార్చి 3 – 1904 మే 19), భారతీయ పరిశ్రమల పితగా కొనియాడబడుతున్నవారు.
**పద్మభూషణ బిరుదాంకితుడు.
**** రతన్ టాటా, టాటా గ్రూపు మాజీ అధ్యక్షుడు.
**** సైమోన్ నావెల్ టాటా, ట్రంట్ వెబ్‌సైటు మాజీ చైర్ పర్సన్.
**** నోవల్ టాటా, ట్రంట్ వెబ్‌సైటు చైర్ పర్సన్.
* రతన్‌జీ దాదాబాయి టాటా (1856–1926), టాటా గ్రూపు వ్యవస్థాపకులలో ఒకరు.
** జె.ఆర్.డి.టాటా (1904 జూలై 29 – 1993 నవంబరు 29), భారతీయ మార్గదర్శకుడు, విమాన చోదకుడు, టాటా ఎయిర్ లైన్స్ వ్యవస్థాపకుడు.

## ఇవి కూడా చూడండి
* టాటా గ్రూపు
* నోయల్ టాటా
## మూలాలు

## చరిత్ర
*  At Tata Central Archives.
* 

## ఇతర లింకులు
* Tata family tree, *Economic times*


వర్గం:పార్శీ వ్యక్తులు
వర్గం:భారతీయ వంశవృక్షాలు
లూయిస్ ఎడ్సన్ వాటర్‌మన్

**లూయిస్ ఎడ్సన్ వాటర్‌మన్** (1837 నవంబరు 18 - 1901 మే 1) న్యూయార్క్ లో జన్మించాడు, ఇతను కేశనాళిక ఫీడ్ ఫౌంటెన్ పెన్ యొక్క ఆవిష్కర్త, వాటర్మాన్ పెన్ కంపెనీ వ్యవస్థాపకుడు. లెవీస్ ఎడ్సన్ వాటర్మాన్ తన కొత్త ఫీడర్ ఆవిష్కరణతో 1883 లో న్యూయార్క్ లో తన కంపెనీ స్థాపించాడు.

ఎడ్సన్ తండ్రి ఎలిషా వాటర్‌మన్. ఎలిషా వ్యాగన్ లను తయారు చేసి అమ్మేవాడు. ఎడ్సిన్ చదువుకుంటున్నపుడే తండ్రి మరణించంతో తను కష్టాలు ఎదుర్కొన్నాడు, సెలవులలో కార్పెంటర్ గా పనిచేశాడు. ఆ తరువాత పార్ట్‌టైం టీచర్ గా పనిచేశాడు. పుస్తకాల అమ్మకం, జీవితబీమా పాలసీలు చేయించడం వంటి చాలా పనులు చేశాడు.

## ఫౌంటెయిన్ పెన్ ఆవిష్కరణ
ఎడ్సన్ తన ఆశయాలను, పర్యాటక అనుభవాలను గ్రంథస్తం చేయాలనే ఆలోచనతో ఒక మంచి కలం తయారు చేయాలనుకున్నాడు. అప్పటి పెన్నులను మాటిమాటికి సిరాలో ముంచి వ్రాయవలసి వచ్చేది. మాటిమాటికి సిరాలో ముంచకుండా వ్రాయడమెలాగ అనే విధంగా ఆలోచించి ఫౌంటెన్ పెన్నును కనిపెట్టాడు. దానిపై పేటెంట్ హక్కులు పొందాడు. పెన్నుల వ్యాపారం మొదలు పెట్టి తన పరిశోధనలతో నాణ్యమైన, సౌకర్యవంతమైన పెన్నులు తయారుచేశారు.

## మూలాలు

* సాక్షి దినపత్రిక - 06-01-2016 (స్ఫూర్తి - జిల్లా ఎడిసన్ లో) 

వర్గం:ఆవిష్కర్తలు
సత్రాజిత్తు

**సత్రాజిత్తు** సత్యభామ తండ్రి. ఈ సత్రాజిత్తు నిమ్నుని కుమారుడు.

## శమంతకమణి కథ
ఆయన ఒక రోజున స్నానము చేస్తూ ఉదయిస్తున్న బాలభాస్కరుని స్తోత్రము చేస్తాడు. దాంతో సూర్యుడు సంతోషపడ్డాడు. మెచ్చి సత్రాజిత్తునకు శమంతక మణిని కూడా ఇచ్చాడు. ఒకసారి ఆ మణిని తనకిమ్మని శ్రీకృష్ణుడు సత్రాజిత్తుని అడిగాడు. అందుకు సత్రాజిత్తు అంగీకరించలేదు. అయితే సత్రాజిత్తునికి ప్రసేనుడనే సోదరుడున్నాడు. ఆ సోదరుడే మణిని ధరిస్తూ ఉండే వాడు. అలా మణిని వేసుకుని అడవిలోకి వెళ్లిన ప్రసేనునిపై సింహం దాడి చేసి చంపేస్తుంది. మణిని పట్టుకుపోతుంది.

కానీ శ్రీకృష్ణుడే మణి కోసం ప్రసేనుని చంపినాడని సత్రాజిత్తు నిందవేస్తాడు. అయితే శ్రీకృష్ణుడు తనపై పడ్డ అపవాదుని పోగొట్టుకోవడానికి శమంతక మణిని వెతికాడు. సత్రాజిత్తుని తమ్ముడు ప్రసేనుని చంపి సింహం ఆ మణిని తీసుకుని పోయింది. ఆ సింహాన్ని చంపి మణిని తనతో తెచ్చుకున్నాడు జాంబవంతుడు. శ్రీకృష్ణుడు మణి కోసం జాంబవంతునితో యుద్ధం చేశాడు. శమంతక మణిని గెలుచుకున్న శ్రీకృష్ణుడు తిరిగి ఆ మణిని సత్రాజిత్తుకు ఇచ్చేశాడు.

సత్రాజిత్తు జరిగిన విషయం తెలుసుకుని శమంతకమణితోపాటు కూతురు సత్యభామను శ్రీకృష్ణునకు ఇచ్చాడు. శ్రీకృష్ణుడు మణిని తిరిగి సత్రాజిత్తునకిచ్చి సత్యభామను పెళ్ళి చేసుకున్నాడు.
## మరణం
శ్యమంతక మణిని ఇవ్వడం సత్రాజిత్తుకు మనస్ఫూర్తిగా ఇష్టం లేదని గ్రహించిన కృష్ణుడు, ఆ మణిని అతడికే తిరిగి ఇచ్చివేశాడు. అప్పటి నుండి శ్యమంతక మణి సత్రాజిత్తు భవనంలోనే ఉంది. కృష్ణ బలరాములు ద్వారకలో లేని సమయం చూసుకుని శ్యమంతక మణిని తస్కరించడానికి కుట్ర జరిగింది. సత్యభామ తమకు దక్కలేదనే అక్కసుతో ప్రణాళిక వేసిన శతధన్వుడు మొదలైన వారితో పాటు ఆ మణి కృష్ణుడికే చెందాలని అభిలషించిన అక్రూరుడు, కృతవర్మ కూడా కుట్రదారులతో చేతులు కలిపారు. కుట్రలో భాగం వహించిన రాకుమారులు, సత్రాజిత్తును చంపి శ్యమంతక మణిని దొంగిలించవలసిందిగా శతధన్వుడిని ప్రోత్సహించారు. ఒకరోజు రాత్రి తన మందిరంలో నిద్రిస్తున్న సత్రాజిత్తును శతధన్వుడు కిరాతకంగా నరికి చంపాడు.

శతధన్వుడు సత్రాజిత్తును చంపివేసి మణిని తీసుకుని పారిపోయి కృతవర్మ, అక్రూరుల వద్దకు వెళ్ళగా ఇద్దరూ కృష్ణుడు నిన్ను వదలడు, ఎప్పుడూ మా దగ్గర కనపడకు అన్నారు. శతధన్వుడు తెల్లబోయాడు. మణి దగ్గర ఉన్నదంటే దానినుండి ప్రకాశం వచ్చే ప్రకాశం వల్ల ఎక్కడ వున్నా తన ఉనికిని పట్టేస్తారు. అందుకని మణిని అక్రూరుని యింట్లో పడవేసి శతధన్వుడు పారిపోయాడు. సత్రాజిత్తు మరణ వార్తవిని కృష్ణుడు వెంటనే వచ్చి అంత్యేష్టి సంస్కారమును చేశాడు. సత్రాజిత్తు చివరకు ఆ మణి వలననే చచ్చిపోయాడు.

## మూలాలు

## ఇతర లింకులు
* శ్రీ ఆంజనేయ స్యమంతకోపాఖ్యానం-శ్రీ మహాభాగవతము

వర్గం:పురాణ పాత్రలు
సత్యదుర్గేశ్వర కవులు

**సత్యదుర్గేశ్వర కవులు** అనే పేరుతో జంటగా రచనలు, శతావధానాలు చేసినవారు వేదుల (ద్వివేది) సత్యనారాయణశాస్త్రి, చెళ్లపిళ్ల దుర్గేశ్వరశాస్త్రి. వీరు 1935-1940 మధ్యకాలంలో జంటగా అనేక అవధానాలు చేశారు.  
## వేదుల(ద్వివేది) సత్యనారాయణశాస్త్రి
ఇతడు 1915, జూలై 11వ తేదీన ఫ్రెంచి పాలనలో ఉన్న యానాంలో జన్మించాడు. ఇతని తండ్రి ద్వివేది నారాయణశాస్త్రి పండితకవి. సత్యనారాయణశాస్త్రి బెనారస్ హిందూ విశ్వవిద్యాలయం యొక్క స్కూలు ఫైనలు పరీక్ష పాసై ఇంగ్లీషులో ప్రావీణ్యం సంపాదించాడు. ఇతడు తిరుపతి వేంకటకవులలో ఒకరైన చెళ్లపిళ్ల వేంకటశాస్త్రి మేనకోడలి కుమారుడు.
## చెళ్లపిళ్ల దుర్గేశ్వరశాస్త్రి
ఇతడు చెళ్లపిళ్ల వేంకటశాస్త్రి రెండవ కుమారుడు. ఇతడు రాజమండ్రి సమీపంలో ఉన్న కడియంలో 1920 ఫిబ్రవరి 8వ తేదీన జన్మించాడు. ఇతడు బాల్యం నుండే కవిత్వం చెప్పడం ప్రారంభించాడు. ఇతడు తన తండ్రి వద్ద వెంకయ్య వ్యాకరణం, బాలవ్యాకరణం, సిద్ధాంతకౌముదిలో పూర్వార్థం, మేఘసందేశం, నాటకాలు చదువుకున్నాడు. కడియంలోని సంస్కృత పాఠశాలలో పాలంకి గంగాధరశాస్త్రి వద్ద శబ్దమంజరి, రఘువంశం, కుమారసంభవాది గ్రంథాలను అధ్యయనం చేశాడు.
## అవధాన ప్రస్థానము
ఈ ఇద్దరు కవులూ చెళ్లపిళ్ల వేంకటశాస్త్రి నుండి ఉత్తేజాన్ని, స్ఫూర్తిని పొంది "సత్యదుర్గేశ్వర కవులు" అనే పేరుతో జంటగా అవధానాలు చేయడం ఆరంభించారు. వీరు పెనుగొండ, ఆలమూరు, ఏలూరు, పెదపాడు, జగ్గయ్యపేట, నందిగామ, నేలకొండపల్లి, సూర్యాపేట, హైదరాబాదు, సికిందరాబాదు మొదలైన అనేక నగరాలు, పట్టణాలు, గ్రామాలలో పలు అష్టావధానాలు, శతావధానాలు చేసి ప్రసిద్ధి చెందారు. ఈ జంటకవులు చేసిన అవధానాలలో నిషిద్దాక్షరి, సమస్య, దత్తపది, వర్ణన, వ్యస్తాక్షరి, కావ్యపాఠము, ఆకాశపురాణము, ఆంధ్రీకరణము, క్యారమ్స్ ఆట మొదలైన అంశాలు ఉండేవి.
### అవధానాల నుండి ఉదాహరణలు
ఈ అవధానుల పూరణలు కొన్ని మచ్చుకు:

* సమస్య : తన సుతు గూడి గర్భమును దాల్చెనదేమని చెప్పనక్కటా

పూరణ: 
తన కిక వంశనాశనము తప్పనిదేమొ! యటంచు నెంచి పు
త్రుని మది నెంచె సత్యవతి; తోడన వ్యాసుడు వచ్చి నిల్వ దా
సిని నియమించె నంబికయు చెప్పినట్టుండగ నఁద్ది వ్యాసు, శం
తను సుతు గూడి గర్భమును దాల్చెనదేమని చెప్పనక్కటా


* వర్ణన: కాఫీ

పూరణ:వీడన్ జేయును బద్దకమ్మును మనఃప్రీతిన్ బొనర్చున్ బయిన్
బాడున్ జేయును దేహదార్ఢ్యమును జేవల్‌గుల్కు కంఠానకున్
గోడున్ గీడొనరించు నాఁకలికి నెగ్గున్ గూర్చు కాఫీని యె
వ్వాడున్ వర్ణన జేయలేఁడు నిజమీ వాక్యమ్ము లాలింపుడీ!


* దత్తపది: మరపు - వెరపు - కరపు - చెరపు అనే పదాలతో

పూరణ:మరపొకయింతలేక జనమాన్యధురీణుఁ డజాతశత్రుడే
వెరపున సర్వరాజ్యమును వీడి ప్రవాసమిహైక కోటికిన్
గరపిన మాడ్కిఁజేసి బహుకష్టములన్ విసువందకుండనే
చెరపును లేక రాజ్యరమ చెందెనో? ధర్మమనంగ నట్టిదే?


## రచనలు
ఈ కవులు జంటగా ఈ క్రింది గ్రంథాలను రచించారు.
# భావలహరి (ఖండకావ్యము)
# రమాదేవి (ఐదంకముల నాటకము)
# శాంతి సమరము (ఏకాంక నాటకము)
# రత్నేశ్వర ప్రసాదనము (ఆంధ్రీకరణము)
# ప్రణయ స్వైరిణి
# ఆంధ్ర ప్రతిష్ఠ(కావ్యము)
# అవిమారకము - నీతిగీత

సత్యనారాయణశాస్త్రి విడిగా ఈ క్రింది గ్రంథాలను వ్రాశాడు.
# స్వరాజ్య సమరము (నాటకము)
# మహాకవి కాళిదాసు (రెండు భాగములు విమర్శ)
# ఆత్మకథ (గాంధీజీ జీవిత చరిత్ర - సంస్కృతములో)
# నాటకరచన (పరిశోధన గ్రంథం)
# సంస్కృత కవులు (విమర్శ)
# భారతజ్యోతి (ఆంధ్రీకరణము)
# ఆంధ్ర సేనాని (రూపకము)
# వ్యాస మంజూష

ఇక దుర్గేశ్వరశాస్త్రి విడిగా
# ధరణికోట (నాటకము)
# వేంకటేశ్వర సర్వస్వము (అనువాదము)
# ప్రణయ కంకణము (అనువాదము)
# మణిమేఖల (అనువాదము)
# దుర్గాదాసు (అనువాదము)
# భారతేతిహాసము
# తిరుపతి వేంకట కవుల కవితా ప్రతిభ మొదలైన గ్రంథాలను రచించాడు.

## మూలాలు

వర్గం:తెలుగు జంటకవులు
వర్గం:అవధానులు
వర్గం:శతావధానులు
వర్గం:తెలుగు కవులు
వర్గం:1915 జననాలు
వర్గం:1920 జననాలు
వర్గం:1972 మరణాలు
లగడపాటి బాబూరావు

thumb|లగడపాటి బాబూరావు
**లగడపాటి బాబూరావు** ప్రముఖ సినిమా పాత్రికేయులు, సుప్రసిద్ద పీఆర్ఓ. ఈనాడు, ఆంధ్ర పత్రిక, ఆంధ్రజ్యోతి పత్రికలకు, శివరంజని, సాక్షి సినిమా పేజీలకు ఆయన పాత్రికేయులుగా పనిచేశారు. 2008 నుండి ఆయన సాక్షి పత్రికలో కొనసాగుతూ వస్తున్నారు. మోహన్ బాబు, సౌందర్య, స్రవంతి రవికిషోర్, రాశి, లయ, మమతామోహన్ దాస్, హన్సిక, రామ్ వంటి వారికి ఆయన పీఆర్ఓగా వ్యవహరించారు. ఆయన వందకు పైగా సినిమాలకు, పలువురు హీరోయిన్లకు పీఆర్వోగా పనిచేశారు. 
## పాత్రికేయునిగా
ఆయన ఆంధ్రపత్రిక, ఆంధ్రజ్యోతి, శివరంజని, సాక్షి వంటి ప్రముఖ దినపత్రికల్లో పనిచేశారు. ఫిలిమ్ క్రిటిక్స్ అసోసియేషన్‌కి అధ్యక్షుడిగా కూడా వ్యవహరించారు. ‘శివరంజని’ నుంచి బయటకు వచ్చాక... ‘చిత్రం’ అనే సినీ వారపత్రికను స్థాపించారు. అనేక హంగులతో వెలువడిన ఈ పత్రిక... తెలుగు సినీ జర్నలిజంలో సంచలనంగా నిలిచింది. బాబురావు ఆధ్వర్యంలోని ఆ పత్రిక వినూత్నమైన విధానంతో సినీ ప్రియులను ఆకట్టుకుంది.,

## మరణం
ఆయన గత కొంతకాలంగా కేన్సర్ తో బాధపడుతూ 21/08/2013 మధ్యాహ్నం హైదరాబాదులో తుదిశ్వాస విడిచారు. 
## మూలాలు

## ఇతర లింకులు

వర్గం:2013 మరణాలు
వర్గం:పాత్రికేయులు
వర్గం:క్యాన్సర్ వ్యాధి మరణాలు
గుత్తికొండ సుబ్బారావు

thumb|గుత్తికొండ సుబ్బారావు
**గుత్తికొండ సుబ్బారావు** ప్రముఖ సాహితీకారుడు. ఆయనకు తెలుగు భాషా సేవా పురస్కారం లభించింది. ఆయన 2015 సంవత్సరం ముఖ్యమంత్రి చేతులమీదుగా ఉగాది పురస్కారం, తెలుగు భాషా సేవా పురస్కారం అందుకున్న సాహితీకారుడు. ఈయన పేరుతో "శ్రీ గుత్తికొండ సుబ్బారావు సాహితీ సేవాపురస్కారం"ను ప్రతి సంవత్సరం రచయితలకు అందజేస్తున్నారు.

## జీవిత విశేషాలు
ఆయన కృష్ణా జిల్లా రచయితల సంఘం అధ్యక్షులుగా వ్యవహరిస్తున్నారు. 1971లో వేకువ అనే సాహిత్యత్రైమాసపత్రికను కె.శివారెడ్డి సంపాదకత్వంలో ఈయన గౌరవ నిర్వాహకుడిగా హైదరాబాద్ నుండి నడిపారు.

## మూలాలు

## ఇతర లింకులు
* 29-3-15 ఆదివారం గుత్తికొండ సుబ్బారావు గారికి సన్మానోత్సవం

వర్గం:తెలుగు రచయితలు
గౌరావఝల రామకృష్ణ సీతారామ సోదరకవులు

**గౌరావఝల రామకృష్ణ సీతారామ సోదరకవులు** జంటకవులుగా ప్రసిద్ధి చెందారు. వీరిలో గౌరావఝల రామకృష్ణ శాస్త్రి (1902-1970)  పెద్దవాడు. ఇతడు కర్నూలు మునిసిపల్ హైస్కూలులో పండితుడిగా పెక్కు సంవత్సరాలు పనిచేశాడు. రెండవ వాడైన గౌరావఝల సీతారామ శాస్త్రి (1904-1972) అప్పటి కర్నూలు జిల్లా (ప్రస్తుతం ప్రకాశం జిల్లా) గజ్జలకొండ గ్రామంలో బోర్డు హైస్కూలు ప్రధానోపాధ్యాయుడిగా, పోస్టుమాస్టర్‌గా పనిచేశాడు. ఈ ఇరువురు సోదరకవులు పెక్కు శతావధానాలు చేశారు.
## విద్యాభ్యాసం
వీరు బాపట్ల శంకర విద్యాలయంలో గీర్వాణాంధ్ర భాషలను, మద్రాసు విశ్వవిద్యాలయం నుండి విద్వాన్ పరీక్షను ఉత్తీర్ణులయ్యారు.

## రచనలు
* శ్రీ కాశీవిశ్వనాథ శతకము
* పయిడిపాటి మహాలక్ష్మి శతకము
* వెంకటేశ్వర శతకము
* శ్రీ కృష్ణ కథామృతము
* సుబ్రహ్మణ్యేశ్వరీయము
* శ్రీరామ నిర్యాణ నాటకము
* కాఫీ పురాణము
## అవధానాలు
ఈ సోదరకవులు మదనపల్లి, చిత్తూరు, బెంగుళూరు, మైసూరు, బళ్ళారి, అనంతపురము మొదలైన ముఖ్యపట్టణాలలో శతావధానాలు చేశారు. ఈ పట్టణాల చుట్టుపక్కల గ్రామాలలో అష్టావధానాలు, నేత్రావధానాలు కూడా చేశారు. ఆశు ప్రదర్శనలలో సభ్యులు కోరిన కథాభాగాన్ని తీసుకుని గంటకు 300 పద్యాలను ఆశువుగా చెప్పి పలువురి మెప్పును పొందారు. మరికొన్ని పల్లెటూరి దేవాలయాలలో పురాణ పఠనం చేశారు.
## రచనల నుండి ఉదాహరణలు

@
ఒక మారేడు దళంబు నీ పదము లందుంచంగ సంతోషివై
యకలంకంబగు మోక్షమిత్తువట, పుష్పారామముంబెంచి, మా
లికలంగూర్చి సహస్ర నామముల హాళింగొల్చు నీ పుణ్యరా
శికేమిచ్చెదొ? తంగేడంచపుర కాశీ విశ్వనాథ ప్రభూ!
@
:అకలంకంబౌ భక్తి నీ చరణ సేవాశక్తి వల్మీక మృ
:త్తికచే లింగము జేసి నిత్యము "నమస్తే రుద్ర" యన్దివ్యవై
:దిక మంత్రంబుల ధూపదీపముల నర్థింగొల్చునప్పుణ్య రా
:శికి మోక్షంబిడు, తంగేడంచపుర కాశీ విశ్వనాథ ప్రభూ!
@
వ్యాసుడంతటివాడు, బిక్షకయి మధ్యాహ్నంబు నందేగియున్
గ్రాసంబెక్కడ లేక, కాశిపయి రౌద్రంబూని దూషింప, స
న్యాసీ! పొమ్మనినావు, కోపి యెటులందంజాలు నీ మోక్ష ల
క్ష్మీ సామ్రాజ్యము; తంగేడంచపుర కాశీ విశ్వనాథ ప్రభూ!

::(**శ్రీ కాశీ విశ్వనాథశతకము** నుండి)
*

@
అతిథి వాకిటనుండ నాతని విడనాడి
:::కాఫీ త్రాగెడు కులకాంత యొకతె
తాను జిక్కని కాఫీ త్రాగి నీరిడి తక్కు
:::వారి కొసంగు నొయ్యారి యొకతె
అలవాటు మాకు లేదని; రహస్యంబుగా
:::జవిగొని యరుదెంచు జాణ యొకతె
చిన్ని నా బొజ్జకు శ్రీరామరక్ష యం
:::చును త్రాగి మురియు శూర్ఫణక యొకతె

కాంతుడే కాఫీ గాచి పక్కకడ జేరి
నోటికందీయ ద్రాగి,కన్నులను విప్పి
చక్కగాలేదు పొమ్మని వెక్కిరించు
గర్వమానసయగు విషకన్య యొకతె!

::(**కాఫీ పురాణము** నుండి)

@
బట్టలిస్త్రీ సేయవైచిన మఱకల
::: వైపు గన్గొని చాకివాడు దిట్టు
సరస ప్రసంగముల్సలుప గౌగిట జేరి
::: ముద్దిడు చెలి పెడమొగము బెట్టు
పసిపాప కనులలో బడన గేకలు వైచి
:::సారెకు సారెకు బోరుపెట్టు
తళతళలాడు గోడల మీద జీదిన
:::బనివాడు సూచి చీవాట్లు బెట్టు

నెత్తి కెక్కును, కనులకు నీరు దెచ్చు
గొద్ది కొద్దిగ ధనమెల్ల గొల్లవెట్టు
నాసికా చూర్ణమొక దురభ్యాస మగుట
తగదు సేవింప మీకు విద్యార్థులారా!

::(సికిందరాబాదు అవధానములో నశ్యంపై ఆశువుగా చెప్పిన పద్యం)

## బిరుదులు
రామకృష్ణశాస్త్రి అభినవ బాణకవి, ఆశుకవి చక్రవర్తి, కవిసార్వభౌమ మొదలైన బిరుదులను పొందాడు. సీతారామశాస్త్రికి బాలకవిరత్న బిరుదును కలిగి ఉన్నాడు.

## మూలాలు

వర్గం:తెలుగు జంటకవులు
వర్గం:కర్నూలు జిల్లా కవులు
వర్గం:శతావధానులు
వర్గం:శతక కవులు
వర్గం:తెలుగు కవులు
వర్గం:కర్నూలు జిల్లా అవధానులు
పూసల రజనీ గంగాధర్

**పూసల రజనీ గంగాధర్‌**  తెలుగు రచయిత. ఈయన 2015 సంవత్సరం సాహిత్య విభాగంలో ఉగాది పురస్కారాన్ని అందుకున్నారు.
## జీవిత విశేషాలు
ఆయన జన్మస్థలం హైదరాబాదు. ఆయన ఎం.ఎ.లిట్‌(తెలుగు), ఎం.ఎ.టిట్‌ (ఇంగ్లీషు) ఎం.ఎ(పొలిటికల్‌ సైన్స్‌), డిప్లమో ఇన్‌ లింగ్విస్టిక్స్‌, పి.జి డిప్లమా ఇన్‌ ట్రాన్స్‌లేషన్‌ స్లేట్‌, పిహెచ్‌డి చేశారు. ప్రస్తుతం ప్రైవేట్‌ విద్యాసంస్థలో ఉపాధ్యాయ వృత్తిలో ఉన్నారు. ఆయన  ప్రైవేట్‌ విద్యా సంస్థలో ఉపాధ్యాయ వృత్తిలో ఉంటూ తన రచనా ప్రస్థానాన్ని కొనసాగిస్తున్నారు. ఆయన కనపడిని సమాజపు రుగ్మతలను వస్తువుగా స్వీకరించి, కవిత్వీకరిస్తుంటారు. సమాజ పురోగమన కవిత్వాన్ని అందించడంలో అత్యుత్తమ కవిత్వం అందించడం ఆయన ఒకరు. ఆయన కవిత్వంలో ప్రజల బాధలే ఇతి వృత్తాలుగా తీసు కోవడం, పేదల బతుకు చిత్రాన్ని సాక్షాత్కరించడం అలవాటు చేసుకున్న కవి. 

## రచనలు
* దమ్మపదం - బౌద్ధ గీతాల సంపుటి
* రజనిగంధ - పాఠశాల సంపుటి 
* శ్రీరామరావణీయం

## మూలాలు

## ఇతర లింకులు

వర్గం:తెలుగు రచయితలు
సింహప్రసాద్

**చెలంకూరి వరహానరసింహప్రసాద్** (సింహప్రసాద్‌)  తెలుగు కథా రచయిత. దాదాపు 277 కథలూ, 54 నవలలు వీరివి ప్రచురణాలైనాయి. ఈయనకు 2015 మన్మధ నామ సంవత్సర కళారత్న ఉగాది పురస్కారాలను ఆంధ్రప్రదేశ్‌ ప్రభుత్వం అందజేసింది.
## జీవిత విశేషాలు

## రచనలు

## పురస్కారాలు
* 2015 ఆంధ్రప్రదేశ్ ప్రభుత్వ కళారత్న పురస్కారం 
* 'స్త్రీపర్వం'కు స్వాతి పత్రిక పురస్కారం 
* ఉత్తమ కథలకు రెండు సార్లు సోమేపల్లి సాహితీ పురస్కారం
## చిత్రమాలిక

## మూలాలు

## ఇతర లింకులు

వర్గం:తెలుగు రచయితలు
వర్గం:సోమేపల్లి సాహితీ పురస్కార గ్రహీతలు
మల్లీశ్వరి (సంగీతం)

**మల్లీశ్వరి** అన్నది 1951లో అదే పేరుతో విడుదలైన తెలుగు చలన చిత్రానికి సౌండ్ ట్రాక్. చిత్రానికి బి.ఎన్.రెడ్డి దర్శకత్వం, వహించగా వాహినీ పతాకంపై ఎన్.టి.రామారావు, భానుమతి ప్రధాన తారాగణంగా నిర్మించారు. సినిమాకి సంగీతాన్ని సాలూరి రాజేశ్వరరావు సమకూర్చగా, సాహిత్యాన్ని దేవులపల్లి కృష్ణశాస్త్రి అందించారు.

## సంగీతం
సాలూరి రాజేశ్వరరావు మల్లీశ్వరి సినిమాకు సంగీత దర్శకుడిగా వ్యవహరించాడు. సినిమాలో ప్రధాన పాత్ర పోషించిన భానుమతి మంచి గాయని కావడంతో ఎప్పటిలానే తన పాటలన్నీ తానే పాడుకుంది. తెలుగు సాంస్కృతిక చరిత్రలో ముఖ్యమైన విజయనగర కాలంలో రాయలు ఒక పాత్రగా సాగే ప్రేమకథ కావడంతో సినిమాలో పాటలకు ప్రత్యేకమైన ప్రాముఖ్యత ఉంది. దర్శక నిర్మాత బి.ఎన్.రెడ్డి, సంగీత దర్శకుడు సాలూరి రాజేశ్వరరావు ప్రత్యేక శ్రద్ధ తీసుకుని బాణీలు స్వరపరచడం, రికార్డు చేయడం చేశారు.

## మూలాలు

## ఇతర లింకులు

వర్గం:తెలుగు సినిమా సంగీతం
పెళ్ళాడే బొమ్మ

**పెళ్ళాడే బొమ్మ** ఊర్వశి మూవీస్ వారి 1976లో విడుదలైన తెలుగు సినిమా. ఈ సినిమాలో రంగనాథ్, భారతి నటించారు. చక్రవర్తి దర్శకత్వంలో వచ్చిన ఈ సినిమాకు, చెళ్లపిళ్ల సత్యం సంగీతం సమకూర్చారు.
## తారాగణం
రంగనాథ్,భారతి,నాగభూషణం,ప్రభాకర రెడ్డి,అల్లు రామలింగయ్య 

## సాంకేతిక వర్గం
దర్శకుడు:చక్రవర్తి 

సంగీతం: చెళ్లపిళ్ల సత్యం 

సాహిత్యం: సి. నారాయణ రెడ్డి, ఆత్రేయ,గోపి 

నేపథ్య గానం: శిష్ట్లా జానకి, ఎస్ పి బాలసుబ్రహ్మణ్యం, పి సుశీల,

విడుదల:9:10:1976.

## పాటలు
# ఈ యవ్వనం ప్రతి దినం నవనవం ఓయ్ మగరాయ - ఎస్. జానకి - రచన: డా. సినారె
# పిలిచే ప్రేమ గీతం వలపే జీవనాదం చెలికాని - ఎస్.పి. బాలు, పి. సుశీల - రచన: ఆత్రేయ
# ప్రభూ నిలిచెను నీకై దీననై మేను మరచెను నేను రాధనై - పి. సుశీల - రచన: గోపి 
# మరుమల్లి చిగురించెను ఆ జాబిల్లి దిగివచ్చేను - పి. సుశీల,ఎస్.పి. బాలు - రచన: ఆత్రేయ

## మూలాలు

## ఇతర లింకులు
* ఐ.ఎం.బి.డి లో సినిమా విశేషాలు

వర్గం:అల్లు రామలింగయ్య నటించిన సినిమాలు
వి.రతన్ ప్రసాద్

thumb|వి.రతన్ ప్రసాద్
**రతన్‌ప్రసాద్** ఆలిండియా రేడియోలో ప్రసారం కాబడిన "కార్మికుల కార్యక్రమం"లో "చిన్నక్క"గా సుప్రసిద్ధులు. ఆమె అసలు పేరు "రత్నావళి". ఆమె రత్నావళిలో "రతన్‌", భర్త "ప్రసాద్‌" పేరు ఇముడ్చుకుని రతన్‌ప్రసాద్‌ అయ్యింది. ఆమె 10 ఏళ్లు రమణక్కగా, 30 ఏళ్లు చిన్నక్కగా రేడియోలో కార్యక్రమాలు చేశారు.
## జీవిత విశేషాలు
ఆమె 1933 నవంబరు 10 న జన్మించారు. ఆమె సంగీతం ఆడిషన్‌ కోసం ఆకాశవాణి కేంద్రానికి వెళ్ళినపుడు ఆమె స్వర మాధుర్యాన్ని గుర్తించి ఆమెను అనౌన్సర్‌గా తీసుకున్నారు."చేనుగట్టు" కథా పఠనంతో ప్రారంభమైన ఆమె ప్రస్థానం ఎన్నో మలుపులు తిరిగింది. 1955 నుండి కాంట్రాక్ట్‌ విూద ఉద్యోగంలో చేరారు. 1958కి పర్మినెంట్‌ అయ్యారు. అచట ఆమెకు ప్రముఖ సాహితీ ప్రముఖులు అయిన త్రిపురనేని గోపీచంద్, దేవులపల్లి, దాశరథి వంటి వారితో కలసి పనిచేసే అవకాశం కలిగింది. నాటకాల్లో కూడా పాల్గొని మంచి నటిగా పేరు తెచ్చుకున్నా అడపదడపా ప్రాంతీయ వార్తలు చదివేవారు. అప్పట్లో అన్నీ ప్రత్యక్ష ప్రసారాలే వుండేవి. అన్నిరకాల గ్రేడులు దాటి సెలక్షన్‌ గ్రేడు అనౌన్సర్‌గా 1992లో రిటైర్‌ అయ్యాను. ఆమె జాతీయ కవిసమ్మేళనాలకు, రేడియో సంగీత సమ్మేళనాలకు, ఆహూతుల సమక్షంలో ఎన్నోసార్లు అనౌన్స్‌ చేశారు.
## కార్మికుల కార్యక్రమంలో
అనౌన్సర్‌నయినా "చంద్రి"గా తెలంగాణా మాండలికంలో చాలా కార్యక్రమాలను గ్రామసీమల్లో నిర్వహించారు. ఆదివారాలు కార్మికుల కార్యక్రమంలో ఆమె రమణక్కగా (తెలంగాణా మాండలికం), వట్టెం సత్యనారాయణ (జగన్నాథం) కలసి వాదించుకుంటుంటే మూడో పాత్ర ప్రవేశించి ఆ అంశంలో ప్రాధాన్యతనూ, ఉపయోగాల్ని చెప్పడం జరిగేది. ఈ కార్యక్రమంలో ఒకసారి "రమణక్క నీకు నోరు ఎక్కువ" అన్నాడు జగన్నాథం. ఆ విషయంపై శ్రోతల నుండి అనేక బెదిరింపు ఉత్తరాలు వచ్చి వివాదమై కార్మికుల కార్యక్రమం రెండు నెలలపాటు నిలిపివేశారు. ఆ తదుపరి ఆమె రమణక్కగా అవతారాన్ని చాలించి నేను చిన్నక్కగా, సత్యనారాయణ (జగన్నాథం) ఏకాంబరంగా పరకాయ ప్రవేశం చేసి కార్యక్రమాలను కొనసాగించారు.
## ఇతర కార్యక్రమాలు
రేడియోలో ప్రసారమైన "కాంతం కథలు"లో కాంతంగా నటించారు. మునిమాణిక్యం ఎంతో మెచ్చుకున్నారు. స్త్రీల కార్యక్రమం 'రంగవల్లి" లో "అమ్మబడి" అనే శీర్షిక నిర్వహించారు. "గ్రామసీమలు"లో రామాయణం చదివి వినిపించేవారు. 1962లో చైనా యుద్ధ సమయంలో సైనికసోదరులు వారి భార్యలకు వ్రాసినట్లుగా దేశభక్తి పూరితమైన "హంస సందేశం" అనే ధారావాహిక ఉత్తరాల కార్యక్రమాన్ని నిర్వహించారు. "వన్నెల విసనకర్ర" శీర్షికలో స్త్రీల వస్త్రధారణ, నగల గురించి వ్యాస పరంపర చేశారు. అనేక కథలు రచించి ప్రసారంచేశారు. చంద్రి, రమణక్క, చిన్నక్కలుగా స్టాఫు క్యారెక్టర్స్‌ నిర్వహించారు. ప్రపంచంలోని ప్రసార వ్యవస్థల్లో (బి.బి.సి. వాయిస్‌ ఆఫ్‌ అమెరికా) 28 సంవత్సరాలపాటు ఏకథాటిగా ఇలాంటి ఒకేపాత్రను నిర్వహించినవారు అరుదు. అలాగే 'నవలా స్రవంతి శీర్షికన దాశరథి రంగాచార్య గారి "చిల్లర దేవుళ్ళు" నవలను తెలంగాణా మాండలికంలో ఆరునెలలపాటు చదివారు. 
## మూలాలు

* కె.యం.జి.కృష్ణ ద్వారా వార్త దినపత్రికలో 28.మే'2010 లో వచ్చిన వ్యాసం.
* చిన్నక్క కబుర్లు, Sakshi | Updated: April 16, 2015 22:16 (IST)
## ఇతర లింకులు
* స్వరసుధాకారులు, ఆలిండియా రేడియో

వర్గం:రేడియో ప్రముఖులు
వర్గం:1933 జననాలు
ఓలేటి వెంకటేశ్వర్లు

right|thumb|200px|వోలేటి వెంకటేశ్వర్లు
**ఓలేటి వెంకటేశ్వర్లు** (జ: 1928 ఆగష్టు 27 - మ: 1989 డిసెంబరు 29) ప్రముఖ కర్నాటక సంగీత విద్వాంసులు, రేడియో ప్రముఖులు. వీరి నేతృత్వంలో ప్రసారమైన సంగీత రూపకాలు, యక్షగానాలు విజయవాడ రేడియో కేంద్రానికి దేశవ్యాప్తంగా కీర్తినార్జించిపెట్టాయి.
## జీవిత విశేషాలు
ఆయన 1928 ఆగష్టు 27 న తూర్పు గోదావరి జిల్లా ముమ్మిడివరం గ్రామంలో నరసింహారావు, అచ్చికాసులు దంపతులకు జన్మించారు. గుడివాడలో చతుర్వేదుల అచ్యుతరామశాస్త్రి వద్ద సుమారు 20 వర్ణాలు చేర్చుకున్నారు. 1935 లో కాకినాడలో మునుగంటి వెంకటరావు పంతులు గారు నడుతుపున్న శ్రీరామగాన సమాజంలో చేరి పది సంవత్సరాలు సంగీతాభ్యసన చేసారు. 1950లో శ్రీపాద పినాకపాణి వద్ద నాల్గు సంవత్సరాలు సంగీతాన్ని నేర్చుకున్నారు. ముఖ్యంగా తంజావూరు బాణీని గ్రహించారు.

## ఆకాశవాణి లో
ఆయన 1956లో విజయవాడ ఆకాశవాణి కేంద్రంలో ప్రొడ్యూసరుగా సంగీత శాఖను సమర్థవంతంగా నిర్వహించారు. ఆయన "సంగీత శిక్షణ" అనే ముఖ్య కార్యక్రమాన్ని నిర్వహించారు. ఈ కార్యక్రమంలో ఆయన మూర్తి త్రయంతోపాటు సుబ్రహ్మణ్య అయ్యర్, పూచి శ్రీనివాస్ అయ్యంగార్, పొన్నై పిళ్ళై వంటి విద్వాంసుల కృతులతోనూ, అన్నమాచార్య కీర్యనలు, క్షేత్రయ్య పదాలు, నారాయణ తీర్థులవారి తరంగాలు సాంప్రదాయ శైలిలో బోధించారు. విజయవాడ కేంద్ర కార్యక్రమాలలో ప్రసిద్ధి చెందిన "భక్తిరంజని" కార్యక్రమంలో త్యాగరాజు దివ్యనామ కీర్యనలు, తూము నరసింహదాసు కీర్తనలు, రామదాసు కీర్తనలు, సదాశివ బ్రహ్మేంద్ర కీర్తనలు, కర్ణాటక సంగీతం లోని బాణీని విడువకుండా చక్కని సాంప్రదాయ శైలిలో పాడేవారు.

## మూలాలు

## ఇతర లింకులు
* యూట్యూబ్ లో Sankari Neeve - Sri Voleti Venkateswarulu కచేరీ దృశ్యం
* ప్రసార ప్రముఖులు పి.డి.ఎఫ్ ప్రతి
* ఆయన జీవిత విశేషాలు

వర్గం:కర్ణాటక సంగీత విద్వాంసులు
వర్గం:రేడియో ప్రముఖులు
వర్గం:1928 జననాలు
వర్గం:1989 మరణాలు
ఓలేటి

**ఓలేటి** తెలుగువారిలో కొందరి ఇంటిపేరు.

* thumb|ఓలేటి పార్వతీశం - ఒక కవి. పిఠాపురం వాస్తవ్యులుఓలేటి పార్వతీశం - ఒక కవి. ఈయన పిఠాపురం వాస్తవ్యులు, వేంకట పార్వతీశ్వర కవులలో ఒకరైన ఈయన మొదట సొంతంగా వ్రాసేవారు.
* ఓలేటి వేంకటరామశాస్త్రి - ప్రముఖ జంటకవులు వేంకట రామకృష్ణ కవులలో మొదటివాడు. శ్రీమదాంద్ర కధాసరిత్సాగరములో 1-5 లంబకములు సంస్కృతము నుండి ఆంద్రీకరించారు.
* ఓలేటి వేంకటేశ్వర్లు - ప్రముఖ రేడియా కళాకారులు. ప్రముఖ కర్నాటక సంగీత విద్వాంసులు, రేడియో ప్రముఖులు. వీరి నేతృత్వంలో ప్రసారమైన సంగీత రూపకాలు, యక్షగానాలు విజయవాడ రేడియో కేంద్రానికి దేశవ్యాప్తంగా కీర్తినార్జించిపెట్టాయి.
* ఓలేటి సూర్యనారాయణ శాస్త్రి 1909 - ఒక కవి శ్రీమదాంద్ర కధాసరిత్సాగరము 7-18 లంబకములు సంస్కృతము నుండి ఆంద్రీకరించారు.
* ఓలేటి శ్రీనివాస శర్మ - ఒక కవి శ్రీమదాంద్ర కధాసరిత్సాగరము 6వ లంబకముును సంస్కృతము నుండి ఆంద్రీకరించారు.
* ఓలేటి శ్రీనివాసభాను -  తెలుగు రచయిత. ఆయన ప్రోలాన్సర్ గా పేరు గడించారు.
* ఓలేటి శశాంక : ప్రముఖ రచయిత. జంటకవులు వేంకట పార్వతీశ కవులలో ఒకరైన ఓలేటి పార్వతీశం ఇతని తండ్రి.

## గ్రామాలు

* ఓలేటి అచ్చన్న అగ్రహారం :  శ్రీకాకుళం జిల్లా, ఎచ్చెర్ల మండలం లోని గ్రామం.

## మూలాలు

వర్గం:ఇంటిపేర్లు
స్కైబాబ

thumb
**స్కైబాబ** కవి, కథా రచయిత. ఈయన అసలు పేరు షేక్ యూసుఫ్ బాబ. స్కైబాబ కలంపేరుతో ముస్లింవాద సాహిత్యాన్ని సృష్టిస్తున్నాడు.

## విశేషాలు
ఇతడు నల్గొండ జిల్లాలోని తిప్పర్తి మండలం, కేశ్‌రాజుపల్లి గ్రామంలో 1972, ఆగష్టు 4న జన్మించాడు. ఇతని భార్య షాజహానా, మామ దిలావర్లు కూడా రచయితలే. ఇతడు ఆంధ్రజ్యోతి దినపత్రికలో సబ్‌ఎడిటర్‌గా కొన్నాళ్లు పనిచేశాడు. ఇతడు చమన్ అనే పత్రికకు సంపాదకుడిగా వ్యవహరించాడు. అడుగు అనే పేరుతో ఒక ప్రత్యామ్నయ పత్రికను తీసుకువచ్చే ప్రయత్నాలు చేస్తున్నాడు.

## రచనలు
ఇతడి కథలు, కవితలు, వ్యాసాలు పలు పత్రికలలో ప్రచురితమయ్యాయి. ఇతని రచనలు తెలుగు, హిందీ, ఇంగ్లీషు భాషలలో తర్జుమా అయ్యాయి. ఇతడు ప్రచురించిన పుస్తకాలలో కొన్ని:
# జల్‌జలా (కవితా సంకలనం)
# అజా (కవితా సంకలనం అన్వర్తో కలిసి)
# వతన్ (కథల సంకలనం)
# రంది (కథల సంకలనం సంగిశెట్టి శ్రీనివాస్తో కలిసి)
# జగ్‌నేకీ రాత్ (కథల సంపుటి)
# అలావా (కవితా సంకలనం షాజహానాతో కలిసి)
# చాంద్‌తారా (మినీకవితా సంకలనం షాజహానాతో కలిసి)
# ఏక్ కహానీకే తీన్ రంగ్ (కథల సంపుటి)
# అధూరె
# బేచారె
# జాగో (వ్యాస సంపుటి)
# అలాయిబలాయి (బహుజన కథలు)
# ఆపా
# ముల్కి (వేముల ఎల్లయ్యతో కలిసి)
thumb|233x233px|2018 ప్రపంచ కవితా దినోత్సవం సందర్భంగా , తెలంగాణ ప్రభుత్వ భాషా సాంస్కృతిక శాఖ నిర్వహించిన కవి సమ్మేళనంలో స్కైబాబకి మామిడి హరికృష్ణ సత్కారం
ఈయన రచించినటువ్వంటి పుస్తకంన్ని vegetarians only అనే పేరుతో ఆంగ్లం లోకి అనువదించారు.

## మూలాలు

## బయటిలింకులు
* స్కైబాబ బ్లాగు జగ్‌నే కీ రాత్

వర్గం:1972 జననాలు
వర్గం:తెలుగు కథా రచయితలు
వర్గం:నల్గొండ జిల్లా కథా రచయితలు
వర్గం:తెలుగు కవులు
వర్గం:ముస్లిం కవులు
వర్గం:ముస్లిం రచయితలు
వర్గం:ముస్లిం ప్రముఖులు
వర్గం:కవిసంగమం కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:జీవిస్తున్న ప్రజలు
ద్వారం మంగతాయారు

**ద్వారం మంగతాయారు** వయొలిన్ (వాయులీనం) విద్వాంసురాలు. 
## జీవిత విశేషాలు
మంగతాయారు ప్రముఖ వాయులీన విద్వాంసుడు ద్వారం వెంకటస్వామి నాయుడు కుమార్తె. ఆమె బాల్యమంతా విజయనగరంలోనే గడిచింది. తండ్రి వద్ద వయోలిన్ నేర్చుకుంది. విజయనగరంలోని సంగీత కళాశాలలో డిప్లొమా చేసింది. ఆమె విజయనగరం లోని మహారాజా ప్రభుత్వ సంగీత నృత్య కళాశాలలో 1973లో ప్రొఫెసర్ గా చేరింది. రెండు సంవత్సరాల తరువాత ఆమె చెన్నై వెళ్ళి ఆలిండియా రేడియో లో ఎ-గ్రేడు కళాకారిణిగా చేరి 16 సంవత్సరాల పాటు సేవలనందించింది. అదే సమయంలో ఎన్నో కచేరీల్లో పాల్గొంది. ఎమ్మెస్ సుబ్బలక్ష్మి, డి.కె.పట్టమ్మాళ్, వేదవల్లి, ఎమ్మెల్ వసంతకుమారి వంటి కళాకారుల కచేరీల్లో వాద్య సహకారం అందించింది. ఆమె పెళ్ళి చేసుకోలేదు. 

## పురస్కారాలు
* వంశీ సంగీత అకాడమీ నుంచి జీవిత సాఫల్య పురస్కారం 
* 2012 లో ఆమెకు "సంగీత విద్యానిథి" పురస్కారం.
* ఆమెకు 2015 మన్మధ నామ సంవత్సరానికి ఆంధ్రప్రదేశ్ ప్రభుత్వ కళారత్న పురస్కారం లభించింది.
## మూలాలు

## ఇతర లింకులు
* ద్వారం మంగతాయారు కచేరీ -  యూట్యూబ్ లో
* biography of dwaram mangatayaru

వర్గం:వాయులీన విద్వాంసులు
వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు
సంతోష్ మహాదిక్

కర్నల్ **సంతోష్ మహాదిక్** 41-రాష్ట్రీయ రైఫిల్స్‌లో కమాండింగ్ అధికారిగా ఉండేవారు. భారత్-పాక్ సరిహద్దుల్లో ఉగ్రవాదులతో జరిగిన బీకర పోరులో భారత మిలిటరీ కల్నల్ సంతోష్ మహాదిక్ అమరుడైనాడు.  సంతోష్  ఉగ్రవాదులు ఉన్నారనే అనుమానంతో వారిని పట్టుకునేందుకు బృందంతో కలిసి వెళ్లారు. ఉగ్రవాదులతో జరిపిన కాల్పుల్లో సంతోష్ త్రీవంగా గాయపడగా.ఆస్పత్రిలో చికిత్స పొందుతూ నవంబరు 17 2015 న మృతిచెందారు.

## జీవిత విశేషాలు
ఆయన సొంత రాష్ట్రం మహారాష్ట్ర సతరాలోని సైనిక స్కూల్‌లో చదవి ఆర్మీలో చేరారు. 38 ఏళ్ల సంతోష్‌ మహాదిక్‌ ఆర్మీ కమాండింగ్‌ అధికారి. ఈ ఏడాది జరిగిన ఉగ్రవాదుల ఎన్‌కౌంటర్‌లో ఆర్మీ కమాండింగ్‌ స్థాయి అధికారి చనిపోవడం ఇది రెండోసారి. విశిష్ఠమైన పారా స్పెషల్ ఫోర్సెస్ అధికారి అయిన కల్నల్ సంతోహ్ మహదిక్ ఉగ్రవాదులకు వ్యతిరేకంగా ఎన్నో ఆపరేషన్లను విజయవంతంగా నిర్వహించారు. జమ్ముకశ్మీర్‌లోనూ, ఈశాన్య రాష్ట్రాల్లోనూ ఉగ్రవాదులు దాగున్న ప్రదేశాల్లోకి వెళ్లి ఆపరేషన్లు నిర్వహించిన సాహసం ఆయనది. 2003లో ఈశాన్య భారతంలో నిర్వహించిన ఆపరేషన్ రినోకు గాను ఆయనకు సేనా శౌర్య పతకం లభించింది. కల్నల్‌ గా పదోన్నతి పొందిన తర్వాత కూడా ఆయన సాహసోపేత ఆపరేషన్లను ఆపలేదు. జమ్ముకశ్మీర్‌లో తిరుగుబాటుదారులను అణచివేసేందుకు ఆర్మీ ప్రత్యేకంగా చేపట్టిన ఆపరేషన్‌లో భాగమైన రాష్ట్రీయా రైఫిల్స్ బెటాలియన్‌కు ఆయన నేతృత్వం వహించారు.
ఎల్‌వోసీ దాటి వచ్చిన ఉగ్రవాదుల తరుముతూ వెళ్లిన దళానికి నేతృత్వం వహించిన కల్నల్ మహాదిక్‌ ఉగ్రవాదులతో ఎన్‌కౌంటర్‌లో వీరమరణం పొందారు.

## వ్యక్తిగత జీవితం
మహాదిక్‌కు భార్య సరస్వతి, 11 ఏళ్ల కూతురు, ఐదేళ్ల కొడుకు ఉన్నారు.
## మూలాలు

## ఇతర లింకులు

వర్గం:2015 మరణాలు
వర్గం:1977 జననాలు
వర్గం:మహారాష్ట్ర వ్యక్తులు